Apa Jangkaan Arah AUD/USD Selepas Laporan NFP?

Walaupun US dolar bergerak positif pada dagangan Khamis semalam, namun beberapa mata wang utama seperti dolar Australia dilihat berjaya mencatatkan peningkatan.
Hal tersebut didorong oleh pemulihan pada sentimen pasaran ekoran peningkatan pada pasaran Wall Street yang memberi petunjuk positif terhadap pasaran.
Namun dagangan pada hari ini (Jumaat) dilihat kembali berpatah arah semula dengan pengukuhan yang dipaparkan US dolar menjelang laporan pekerjaan NFP Amerika Syarikat (AS) yang semakin hampir.
Pada carta harga pasangan mata wang AUD/USD menyaksikan harga kembali membuat kenaikan semula pada dagangan Khamis semalam selepas harga menjunam pada hari sebelumnya.
Selepas berlegar di atas paras rintangan 0.74000 pada sesi New York semalam, harga mula membuat penurunan semula di bawah paras tersebut pada sesi Asia pagi ini.
Harga yang juga bergerak di bawah paras halangan Moving Average 50 (MA50) pada rangka masa 1 jam pergerakan harga turut memberi isyarat bearish.
 Penurunan yang diteruskan bakal menuju ke zon support pada 0.73300 selepas harga melonjak dari zon tersebut pada pembukaan pasaran awal minggu ini.
Kemudiaannya, zon support 0.73000 akan diuji untuk penurunan lebih rendah harga dan reaksi harga pada zon tersebut akan dinilai untuk menjadi petunjuk arah pergerakan harga selanjutnya.
Namun, jika harga berjaya menembusi zon rintangan 0.74000 selepas laporan data pekerjaan NFP pada malam ini, kenaikan harga akan mensasarkan sehingga ke paras ketinggian 0.75000 untuk harga catatkan paras tertinggi terbaru 3 minggu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Keputusan RBA : Kadar Faedah Dikekalkan Tidak Berubah Pada 0.75%

Dolar Australia menjadi tumpuan pada hari ini apabila keputusan Reserve Bank of Australia (RBA) memutuskan untuk menetapkan kadar faedahnya tidak berubah di paras terendah 0.75% pada mesyuarat dasar monetari Disember.
Dagangan dolar Aussie meningkat ke paras tertinggi dua minggu berbanding USD susulan daripada keputusan oleh RBA yang menepati jangkaan pasaran.
Bagi mendapatkan petunjuk kepada penetapan polisi yang akan datang, kenyataan daripada bank pusat Australia turut menjadi perhatian pelabur.
Susulan daripada penetapan tersebut, Gabenor RBA Philip Lowe memberitahu unjuran terhadap ekonomi global kekal wajar. Walaupun risiko masih menunjukkan kecenderungan kepada penurunan, tetapi beberapa risiko ini telah berkurang baru-baru ini.
Selain itu, RBA juga menjangkakan kadar inflasi akan meningkat hampir kepada paras sasaran 2% pada tahun 2020 dan 2021 secara beransur-ansur.
 Sementara itu, pengurangan kadar faedah pada tahun ini dikatakan telah menyokong pertumbuhan pekerjaan dan pendapatan di Australia serta peningkatan beransur-ansur dalam pertumbuhan upah akan menjadi satu perkembangan yang baik buat negara itu.
Kadar faedah yang lebih rendah juga telah mengurangkan tekanan ke atas kadar pertukaran di mana ia menyokong aktiviti dalam pelbagai industri dan meningkatkan harga aset yang akan membawa kepada peningkatan perbelanjaan.
Berdasarkan kesan kadar yang rendah dan kesulitan dalam perubahan dasar monetari semasa, ahli jawatankuasa mesyuarat bank pusat membuat keputusan untuk mengekalkan kadar faedah pada mesyuarat kali ini sementara akan terus memantau perkembangan pasaran buruh.
Beliau menegaskan bahawa adalah wajar untuk mengharapkan kadar faedah yang rendah akan kekal dalam tempoh yang panjang disebabkan faktor global dan domestik.
Lowe juga memberitahu bahawa mereka tetap bersedia untuk pelonggaran lebih lanjut jika diperlukan untuk menyokong pertumbuhan ekonomi yang mampan, pekerjaan penuh dan mencapai sasaran inflasi dari masa ke masa.


“Brexit Fear” sudah tiba. Ada trader sudah dibaham market atau masih ride the profit?

12 hari lagi sebelum tarikh undi, GBP/USD minggu ini ditutup dengan kadar tukaran yang rendah berbanding bulan lalu.
Semalam telah diadakan satu undian oleh ORB untuk akhbar Independent melibatkan 2,000 orang dan keputusannya adalah :
UK Kekal : 45% (-4%)
UK Keluar : 55% (+4%)
Ini adalah undian yang yang terbesar untuk pengundi “UK Keluar” berbanding “UK Kekal” dengan mendahului sebanyak 10 mata.

 Sebaik sahaja undian ini dikeluarkan di laman sesawang akhbar Independent semalam, GBP meneruskan jatuhan yang kritikal, yang mana sebanyak 200 pips dan terendah sejak April.
Apa yang sedang berlaku adalah “fear” menguasai pelabur-pelabur dan “fear” ini juga mungkin hanya manipulasi market untuk mendapatkan harga terbaik untuk buy.
Undian-undian sebegini memainkan peranan yang sangat penting sebelum hari pengundian sebenar. Seperti pos sebelum ini, kita boleh Nampak volatility matawang GBP sangat jelas dan sebenarnya akan melibatkan matawang EUR juga kerana Brexit ini melibatkan UK dengan EU.
Menurut Robert Ford, seorang professor politik di Universiti Manchester, katanya undian-undian awal sebegini pada awalnya menampakkan sokongan kepada “UK Keluar”, namun berakhir dengan membantu kempen “UK Kekal”. Katanya, isu ini sama seperti Refendum Scotland pada 2014 yang mahu keluar daripada UK, 11 hari sebelum hari undian, pro-keluar melebihi pro-kekal dan apabila hari undian, berlaku sebaliknya.
Jadi adakah UK akan keluar atau akan kekal? Jawapannya 23 Jun nanti dan volatility market akan diteruskan sehingga Brexit ini selesai.
Dan kita sebagai retail trader hanya mampu menganalisa secara teknikal dan fundamental serta  kefahaman DOM untuk dapatkan profit.
Pesanan sekali lagi oleh tim Moshedfx.com, jaga MM betul-betul jika anda mahu trade GBP mahupun EUR. Elakkan daripada MC/SO. Dan jangan taruhkan wang anda.


Selepas Menyentuh Rekod Terbaru, USD Mula Pamer Penyusutan!

Permulaan dagangan sesi Eropah menyaksikan penyusutan dolar greenback yang mungkin dipengaruhi oleh pengambilan untung oleh pelabur menjelang perdagangan akhir minggu.
Ketika penulisan, indeks dolar merosot dari puncak tertinggi 20 tahun dengan didagangkan pada 104.50 berbanding sekumpulan mata wang utama.
Walaupun begitu, faktor fundamental masih menyokong US dolar untuk mempertahankan pengukuhannya di tengah-tengah ketiadaan data ekonomi utama melainkan indeks sentimen pengguna AS untuk bulan Mei yang akan dikeluarkan pada sesi New York.
Sementara itu, mata wang yen berada di landasan untuk menamatkan kerugian yang dialami 9 minggu berturut-turut berikutan kesuraman prospek pertumbuhan global telah membantu meningkatkan safe-haven itu pada minggu ini.
 Menyingkap kembali faktor yang mempengaruhi pasaran pada minggu ini, jangkaan kenaikan kadar faedah oleh bank pusat terutamanya Federal Reserve (Fed) telah meningkatkan kebimbangan terhadap pertumbuhan global.
Inflasi AS kekal berada di tahap tertinggi 40 tahun pada April walaupun mencatatkan sedikit penurunan daripada bulan Mac, yang memperlihatkan Fed akan terus melaksanakan kenaikan untuk memerangi lonjakan harga.
Euro pula merosot ke tahap terlemah 5 tahun berikutan kekuatan US dolar, tetapi para penggubal dasar Bank Pusat Eroah (ECB) semakin menyerlahkan keperluan untuk kenaikan kadar segera.
Selain itu, mata wang pound terus tenggelam berikutan pertumbuhan UK yang perlahan pada Mac, sekali gus menyokong amaran Bank Pusat England (BOE) bahawa ekonomi negara itu menghadapi risiko kemelesetan.


Momentum Aussie dan Kiwi ‘Kelaut’ Berikutan Komen Dari Brainard

Dollar Australia dan New Zealand bergerak perlahan berbanding matawang gergasi pada Selasa walaupun data Australia dikeluarkan positif. Hal ini berikutan komen dovish dari pegawai Fed dan penurunan harga minyak mentah yang kekal memberi tekanan kepada matawang komoditi.
AUD/USD merosot 0.52%.
AUD/USD, 30 minit
Pada awal Selasa, Bank National Australia melaporkan indeks keyakinan perniagaan meningkat berbanding bulan lepas.
Sementara itu, matawang Greenback masih berada dibawah tekanan sejurus selepas Lael Brainard memberi komen. Beliau berpendapat agar kadar tidak dinaikkan terlalu cepat.
 Komen itu dikeluarkan selepas Presiden Fed Boston, Eric Rosengren berkata bahawa penurunan kadar akan memberi tekanan kepada ekonomi Amerika Syarikat.
Sementara itu, NZD/USD merosot kepada 0.31%.
NZD/USD, 30 minit
Sentimen terhadap matawang komoditi kekal rapuh selepas harga minyak dunia meningkat lebih rendah.
US Dollar Index yang mengukur kekuatan US Dollar kali terakhir dinilai pada 95.20, meningkat sebanyak 0.08%.

Luahan trader ini bakal meningkat semula motivasi anda.


GBP/JPY Jatuh Paras Terendah, Hampir Uji Benteng ¥149.000

Matawang Yen kekal meneruskan keunggulan dalam pengukuhan untuk menyokong harga pada carta pasangan matawang GBP/JPY terus membuat penurunan dengan mencatat rekod yang terbaharu lagi.
Penurunan itu juga menyaksikan harga menampilkan paras terendah yang terbaharu selama 9 minggu sekitar 149.470 serta hampir ingin mencecah zon sokongan paling utuh sejak Mac 2021 pada 149.000.
Justeru corak harga turut telah menyusut lebih 150 pips pada dagangan semalam (Rabu) untuk kekal bergerak di bawah paras halangan Moving Average 50 (MA50) untuk terus pamer corak downtrend.
Yen terus memperoleh sokongan sebagai matawang safe-haven di ketika sentimen pasaran yang masih berisiko akibat risiko wabak Covid-19 yang semakin berleluasa ke seluruh negara.
Manakala matawang Pound pula masih terbeban dek kerana ketidaktentuan oleh Bank of England (BOE) yang masih tidak mempunyai isyarat yang lebih ketara dalam melaksanakan pengetatan dasar polisi.
Oleh itu, pelabur mungkin akan menyaksikan jangkaan untuk pergerakan harga mampu mencecah ke zon sokongan 149.000 untuk dijejaki andai kata harga kekal mempamer penyusutan lebih rendah lagi.
 Benteng sokongan berkenaan juga dijangka bakal menjadi tumpuan setelah zon itu sering menyokong lonjakan harga sebelum ini dan zon 148.000 berkemungkinan akan jadi tumpuan baharu untuk dituju.
Manakala sebaliknya jika trend kenaikan harga kembali berlaku, trendline resistance yang dipamerkan berkebarangkalian akan dicapai sebelum menguji semula zon SBR (support become resistance) 151.000.
Trend kenaikan yang lebih jelas bakal menyaksikan pergerakan harga untuk menuju zon SBR 152.000 sebelum penganalisis menjangkakan zon SBR 153.000 mungkin akan menjadi sasaran yang berikutnya.
Lihat gambar carta harga pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Adakah USD/JPY Bakal Teruskan Siri Kenaikan Minggu Lalu Ataupun Sebaliknya?

Matawang Yen menunjukkan tanda-tanda penurunan pada sesi pasaran Eropah petang ini berikutan daripada komen bernada dovish daripada Gabenor Bank of Japan (BOJ), Haruhiko Kuroda. Kuroda memberitahu Parlimen bahawa bank pusat bersedia untuk mempertimbangkan dasar monetari yang lebih longgar jika keadaan mendesak dan mendorong dagangan Yen mengalami susut nilai.
Namun, Yen turut akan dipengaruhi oleh faktor perkembangan laporan rundingan perdagangan antara Amerika Syarikat dan China. Sebagai matawang safe-haven, jika rundingan dagang dilihat gagal mencapai kata sepakat antara dua pihak, pelabur yang melihat sentimen pasaran kembali berisiko akan beralih ke arah aset yang lebih selamat dan berpulangan rendah dan ini akan membuatkan permintaan terhadap matawang Yen meningkat.
Rundingan dagang dilaporkan akan diteruskan pada hari ini di Washington dan sebarang perkembangan pada laporan semasa akan mempengaruhi pergerakan harga dalam pasaran.
Jika diteliti pergerakan harga pada chart pasangan matawang safe-haven USD/JPY, harga telah mencatatkan paras tertinggi semasa yang baru pada minggu lalu sekitar paras resistance 111.100 sebelum kembali membuat penurunan.
Dagangan USD/JPY semalam menunjukkan pergerakan yang mendatar dan harga semasa dilihat sedang menguji paras tumpuan harga pada 110.700. Jika harga meneruskan kenaikan menguji semula paras ketinggian minggu lalu, kenaikan harga boleh mencapai sekitar 50 Pips dari paras harga semasa.
 Namun jika Yen berjaya mendominasi harga berbanding USD, harga dijangka akan turun melepasi ketiga-tiga paras support pada indicator Moshed Magic Line sebelum menguji paras tumpuan pada zon RBS (resistance become support) sekitar 110.00.
Lihat gambar chart USD/JPY untuk panduan perbandingan analisis teknikal anda.

Lihat juga paras tumpuan harga pada indicator Moshed Magic Line untuk rujukan anda dalam mengawal risiko dalam setiap dagangan.
Paras support: 110.459, 110.344, 110.252.
Paras resistance: 110.666, 110.758, 110.873.


Data Perdagangan Barangan UK Menolak Jatuh Matawang Pound

Pound dicatat suram pada Jumaat selepas UK mengumumkan data perdagangan yang mengecewakan. Selain itu, matawang Greenback juga masih berada dibawah tekanan berikutan jangkaan kenaikan kadar yang semakin melemah.
GBP/USD mencecah 1.3336 pada awal pembukaan sesi Eropah.
GBP/USD, 30 minit
Jabatan Statistik Kebangsaan UK sebelum ini melaporkan bahawa defisit perdagangan barangan mengecil kepada £ 11.76 bilion pada Julai dari £ 12.92 bilion pada Jun.
 Kesan data pekerjaan Amerika Syarikat yang dikeluarkan Jumaat lalu menghancurkan harapan kenaikan kadar akan datang oleh Fed.
Sementara itu, sterling terus dicatat stabil berbanding euro dengan EUR/GBP didagang pada 0.8470.
Pasaran juga dilihat masih mencerna kenyataan yang diumumkan oleh ECB. Presiden ECB, Mario Draghi pada Khamis menyatakan bahawa dasar monetari semasa masih revelan dengan pertumbuhan ekonomi.
Sebelum ini, bank pusat itu meninggalkan kadar tidak berganjak kepada rekod terendah kepada 0.0%.
Brexit Bakal Menguntungkan Asia!


China Umum Pengurangan Tarif Import Bermula Januari 2020!

China dilaporkan akan menurunkan tarif ke atas beberapa barangan import termasuk produk berasaskan makanan dan beberapa jenis komponen semikonduktor bermula 1 Januari 2020, demikian menurut Kementerian Kewangan China.
Pengurangan ke atas lebih 850 produk itu adalah sebagai salah satu usaha untuk meningkatkan import di negara itu yang terjejas oleh pertumbuhan ekonomi global perlahan disebabkan perang dagangnya dengan Amerika Syarikat.
Ini berikutan kerana, pertumbuhan ekonomi China dilihat telah berkembang pada kadar paling lemah dalam tempoh hampir 30 tahun dan mungkin akan mengalami risiko penurunan pada tahun hadapan.
Di samping, meningkatkan import, ia juga dibuat untuk menggalakkan pembangunan perdagangan dan persekitaran yang diselaraskan serta memajukan pembangunan berkualiti tinggi.
 Kadar tarif untuk daging babi beku akan dikurangkan kepada 8% daripada 12% manakala tarif barangan ubat-ubatan seperti asma dan diabetes akan ditetapkan pada 0. Tarif import terhadap pelbagai komponen semikonduktor juga diturunkan kepada 0.
Sementara itu, pada tahun 2020, China akan terus menggunakan tarif konvensional pada beberapa produk berasal dari 23 negara dan rantau dan pengurangan selanjutnya akan dibuat tertakluk kepada perjanjian perdagangan bebas yang ditandatangani bersama negara-negara tersebut.
Kementerian Kewangan China juga memberitahu akan menurunkan tarif import kepada beberapa produk teknologi maklumat mulai 1 Julai 2020.
Pelarasan tarif ini akan membantu dalam mengurangkan kos import dan meningkatkan keterbukaan ke tahap yang tinggi serta membenarkan negara-negara dan rantau lain berkongsi dalam pembangunan China.


Mampukah EUR/USD Tembus Ke Paras Lebih Tinggi Dari Minggu Lalu?

Memulakan dagangan pada awal minggu ini menyaksikan penyusutan US dolar bermulanya pembukaan sesi pasaran Asia.
Sentimen vaksin kekal menjadi tumpuan pelabur pada minggu ini selepas beberapa syarikat pembuat vaksin mendedahkan keputusan positif pada tahap keberkesanan vaksin masing-masing.
Namun, keyakinan pelabur dihadkan dengan penularan pandemik di tahap yang membimbangkan.
Terbaru, pada Jumaat lalu telah dilaporkan jumlah kes kematian akibat Coronavirus mencapai 11,752 menjadi angka korban tertinggi direkodkan sejak pandemik bermula.
Hal ini berkemungkinan akan mendesak lebih banyak langkah sekatan pergerakan dan menjadi petanda yang memperlahankan pemulihan ekonomi global.
Faktor ini juga boleh membuatkan US dolar kembali mengukuh dalam pasaran semula ekoran permintaan yang meningkat terhadap mata wang safe-haven.
 Untuk isyarat awal, pelabur akan memberi tumpuan terhadap bacaan data sektor pembuatan dan perkhidmatan di Eropah, UK dan AS bagi mendapatkan gambaran kesihatan ekonomi semasa.
Pada carta harga bagi pasangan mata wang utama EUR/USD, harga dilihat menunjukkan kenaikan pada permulaan di awal minggu. Namun, mampukah harga harga menembusi kenaikan lebih tinggi berbanding dagangan minggu lalu?
Untuk kenaikan yang diteruskan, paras rintangan pada 1.19000 akan kembali diuji selepas beberapa cubaan pada minggu lalu gagal melepasinya.
Sekiranya harga berjaya membuat kenaikan melepasi zon resistance tersebut, paras 1.20000 akan menjadi sasaran destinasi pada kenaikan lebih tinggi.
Sebaliknya jika harga kembali membuat penurunan semula pada minggu ini, paras sokongan harga terlihat sekitar 1.18000 pada zon RBS (resistance become support).
Lihat gambar carta pasangan mata wang EUR/USD di bawah untuk rujukan analisis teknikal anda.


Adakah Zon Support 1.10900 Mampu Ditembusi Harga Pada EUR/USD Minggu Ini?

Dagangan pasangan matawang EUR/USD mempamerkan penurunan ketara pergerakan harga pada Jumaat lalu selepas kenaikan harga sejak awal minggu.
Harga yang mencapai paras tertinggi mingguan sekitar 1.11700 pada Khamis kemudiannya telah kembali menurun bersambung pada dagangan Jumaat mencecah paras terendah mingguan sekitar 1.10850 di zon support.
Penurunan mingguan hampir mencecah 90 pips itu adalah didorong oleh pengukuhan US dolar susulan penerbitan data ekonomi Amerika Syarikat yang baik.
Harga yang turun melepasi paras sokongan dinamik Moving Average 50 (MA50) dan juga lakaran trendline semasa pada rangka masa 1 jam pergerakan harga di carta EUR/USD menunjukkan isyarat awal trend bertukar bearish.
Namun begitu harga masih gagal menembusi zon support yang diuji pada 2 minggu sebelumnya.
Dagangan dolar Euro juga dijangka lemah pada awal minggu ini menjelang keputusan mesyuarat dasar monetari bank pusat Eropah, European Central Bank (ECB) pada Khamis.
 Harga yang memulakan dagangan pada minggu ini di paras support minggu lalu kemudiannya telah membuat kenaikan perlahan ke paras tumpuan 1.11000.
Kenaikan lebih tinggi bakal menguji halangan dinamik MA50 sebelum kembali menyambung penurunan semula.
Jika kenaikan berjaya diteruskan, berkemungkinan paras ketinggian yang dicapai pada Jumaat lalu bakal menjadi destinasi tumpuan harga.
Sebaliknya, penurunan harga dijangka akan cuba menembusi zon support 1.10900 sebelum meneruskan penurunan ke paras lebih rendah.
Lihat gambar carta pasangan matawang EUR/USD di bawah untuk rujukan analisis teknikal anda.


Benarkah Penurunan Harga Minyak Langsung Tidak Membantu USD Melawan CAD?

US Dollar mencatat kerugian berbanding Dollar Kanada berikutan penurunan harga minyak menjejaskan permintaan bagi matawang Kanada terbabit. Dalam masa yang sama, jangkaan kenaikan kadar Amerika Syarikat yang semakin melemah terus memberi tekanan kepada US Dollar.
USD/CAD merosot 0.12%.
Dollar Kanada merosot disebabkan penurunan harga minyak pada Selasa kerana keyakinan terhadap perjanjian antara Arab Saudi dan Russia bagi menstabilkan pasaran semakin memudar.
 Bagaimanapun, kenaikan US Dollar terbatas berikutan data pekerjaan yang dimum AS Jumaat lalu menghancurkan jangkaan kenaikan kadar AS dalam masa terdekat.
Sementara itu, matawang loonie didagang lebih rendah berbanding euro, dengan EUR/CAD melonjak 0.08%.
Pandang keliling anda. Ada sahabat mahupun ahli keluarga anda yang masih menganggur? Artikel ini mungkin akan menambah kebimbangan mereka! Baca disini!


Analisis Teknikal GBP/USD – Timeframe H1 – 19/10/2018

Matawang GBP terus didagangkan lemah setelah data jualan runcit yang dikeluarkan petang semalam turut mencatatkan bacaan lebih rendah dari jangkaan. Selain itu juga, perhimpunan EU-UK yang berlangsung sehingga semalam gagal memberikan keputusan positif untuk Brexit seterusnya meningkatkan kebimbangan terhadap para pelabur. Oleh itu, dilihat pada chart GBP/USD harga telah menyambung penurunan pada dagangan semalam di mana harga telah menjunam lebih 100 pips dari paras Magic Pivot sehingga melepasi paras support MagicS2 pada indicator Moshed Magic Line semalam.
Pada sesi pasaran Asia hari ini, harga masih didagangkan perlahan bersambung awal sesi Eropah di mana harga masih bergerak rendah dari paras Magic Pivot 1.3053 hari ini. Harga semasa didagangkan sekitar paras 1.30200 setakat jam 3.22 petang. Harga yang gagal membuat kenaikan hari ini besar kemungkinan akan menyambung semula penurunan yang dibuat semalam menuju ke paras support 1.2975 (MagicS1) sebelum penurunan harga seterusnya bakal menguji paras support 1.2936 (MagicS2). Paras support tersebut yang dilihat sebagai paras terendah yang dicapai harga pada bulan Oktober ini, di mana jika harga berjaya breakout paras tersebut, harga bakal mencari paras lower low yang baru berkemungkinan ke paras support 1.2859 (MagicS3).
 Namun, jika sebaliknya yang berlaku dalam pasaran dan harga kembali melonjak semula, harga dilihat akan naik melepasi paras Magic Pivot 1.3053 dan menuju ke paras resistance pada 1.3091 (MagicR1) terlebih dahulu. Seterusnya harga dijangka akan melonjak pula ke paras resistance yang berada lebih tinggi yang dilihat berada di 1.3169 (MagicR2). Sedikit tinggi dari paras tersebut pula terdapat juga paras resistance 1.3207 (MagicR3) yang berkemungkinan boleh dicapai oleh harga jika harga terus membuat kenaikan.
Terus mengikuti perkembangan rundingan Brexit yang dilihat masih belum berjaya mendapat keputusan yang boleh dipersetujui oleh semua pihak. Kawal posisi dagangan anda sebaik mungkin dengan menilai paras-paras terbaik pada chart GBP/USD dengan berpandukan pada indicator Moshed Magic Line.

Paras support: 1.2975, 1.2936, 1.2859.
Paras resistance: 1.3091, 1.3169, 1.3207.


Analisis Teknikal GBP/JPY – Timeframe H1 – 26/9/2018

Matawang GBP semalam didagangkan sebagai matawang terkuat selepas isu Brexit yang kembali positif. Sebelum ini, Setiausaha British Brexit Dominic Raab menyatakan keyakinan beliau bahawa rundingan Brexit akan mencapai kesepakatan walaupun Perdana Menteri UK, Theresa May sebelumnya tidak bersetuju cadangan Kesatuan Eropah (EU) berkenaan isu sempadan Ireland. Pengukuhan GBP turut disokong oleh komen optimis oleh ahli BOE, Vlieghe mengenai isu Brexit dalam ucapannya semalam. Pergerakan harga pada chart GBP/JPY semalam membuat kenaikan sehingga melepasi paras resistance MagicR1 dan hampir menyentuh paras resistance MagicR2 pada indicator Moshed Magic Line.
Namun pada sesi pasaran Asia hari ini, harga mula didagangkan perlahan di mana harga mula membuat sedikit penurunan ke paras Magic Pivot 148.551 hari ini. Harga semasa didagangkan pada paras 148.630 setakat jam 5.31 petang. Jika harga tidak berjaya membuat penurunan lebih rendah dari paras Magic Pivot 148.551, jangkaan harga akan meneruskan kenaikan yang dibuat sejak dua hari yang lalu melepasi paras resistance 149.306 (MagicR1) dan seterusnya menguji paras resistance 149.776 (MagicR2) yang dilihat berada pada zon ketinggian yang dicapai harga pada Jumaat lalu. Jika harga berjaya menembusi (breakout) paras tersebut, jangkaan harga akan membuat Higher High yang baru berkemungkinan di paras resistance 150.531 (MagicR3).
 Sebaliknya, jika harga kembali membuat penurunan, harga dijangka akan turun menuju ke paras support 148.081 (MagicS1) terlebih dahulu sebelum ke paras support yang lebih rendah pada 147.326 (MagicS2). Paras tersebut dilihat berada berdekatan zon RBS (resistance become support) di 147.000 yang menjadi tumpuan harga sebelum ini. Jika harga berjaya melepasi paras 147.00, harga dijangka akan meneruskan penurunan melepasi paras support 146.856 (MagicS3) untuk membuat Lower Low yang baru.
Ikuti perkembangan rundingan Brexit dan sentimen pasaran semasa yang mempengaruhi pergerakan harga pada pair GBP/JPY ini. Gunakan indicator Moshed Magic Line untuk rujukan paras-paras penting pada chart bagi melengkapkan lagi analisis teknikal harian anda.

Paras support: 148.081, 147.326, 146.856.
Paras resistance: 149.306, 149.776, 150.531.


Ringkasan Kenyataan Bank Pusat Kanada Setelah Pengumuman Kadar Faedah Semalam

Bank of Canada (BoC) telah memutuskan untuk mengekalkan kadar faedah penanda arasnya pada 1.75% seperti jangkaan pasaran sambil terus memantau perkembangan dalam rundingan semula antara Amerika Syarikat dan Kanada dalam Perjanjian Perdagangan Bebas Amerika Utara (NAFTA) yang kini dikenali sebagai USMCA.
Kenyataan bank pusat menyatakan bahawa data baru-baru ini adalah positif walaupun pada hakikatnya ketidakpastian tentang dasar perdagangan terus menjadi risiko kepada sektor perniagaan. Perkembangan ekonomi global bergerak sederhana dengan ramalan pertumbuhan dijangka perlahan kepada 3.4% pada 2019 daripada 3.7% pada 2018.
 Terdapat tanda-tanda ketidaktentuan ekonomi dunia yang semakin meningkat ekoran konflik perdagangan AS-China telah memberi impak buruk kepada permintaan global dan harga komoditi. Penurunan harga minyak mentah mempunyai impak yang besar terhadap prospek Kanada sekaligus mengakibatkan perdagangan dan pendapatan negara Kanada menyusut.
Menyentuh kepada unjuran terhadap inflasi teras pula, bank pusat meramalkan inflasi akan terus kekal pada sekitar 2.0%. Namun terdapat risiko kepada harga petrol yang dijangka melemah jika pertumbuhan ekonomi global masih pada tahap yang membimbangkan.


AUD/USD Buat Kenaikan Uji Zon Tumpuan Harga Pada 0.68300, Bakal Terjun Semula?

Perkembangan rundingan dagang antara Amerika Syarikat dan China masih lagi menjadi tumpuan sebelum penghujung dagangan minggu ini dengan sentimen yang agak bercampur-campur.
Matawang dolar Australia antara yang sensitif terhadap perkembangan tersebut dengan menyaksikan reaksi pergerakan harga pada carta pasangan matawang AUD/USD.
Pada mulanya, pelabur melihat sentimen positif rundingan dengan laporan bahawa China bersetuju untuk mempertingkatkan lagi kadar pembelian produk pertanian dari Amerika Syarikat sebagai sebahagia daripada perjanjian fasa satu.
Namun, bagi memuktamadkan perjanjian tersebut, China dikatakan mahukan Amerika membatalkan pelaksanaan tarif yang dijadualkan pelaksanaannya pada Disember nanti.
Tambahan lagi, China juga memohon tarif 15% bermula 1 September ini turut dibatalkan oleh Amerika Syarikat. Kini pasaran akan menunggu respon dari pentadbiran berhubung permohonan China terbabit.
Jika dilihat pergerakan harga pada carta AUD/USD, harga dilihat mengekalkan corak penurunan harga sepanjang minggu dari paras ketinggian yang dicapai pada 0.68800.
 Pada dagangan sesi Asia hari ini, harga bergerak mendatar sebelum membuat kenaikan menjelang pasaran memasuki sesi Eropah. Harga membuat kenaikan selepas menyentuh paras support 0.68100 sehingga ke zon SBR (support become resistance) pada 0.68300.
Di paras SBR itu juga, harga akan menguji garisan Moving Average 50 (MA50) yang membentuk paras halangan dinamik bagi pergerakan harga pada carta AUD/USD di mana buat masa ini lebih cenderung ke arah penurunan sehingga harga berjaya melepasi garisan tersebut.
Jika harga kembali membuat penurunan semula, harga bakal menuju semula ke paras support pada 0.68100 untuk cuba membuat penurunan lebih rendah melepasi paras tersebut.
Penurunan lebih rendah bakal mencecah ke paras sekitar 0.68900 atau lebih rendah lagi bergantung momentum penurunan harga yang ditunjukkan.
Namun jika harga meneruskan kenaikan lebih tinggi, paras ketinggian pada 0.68800 bakal diuji harga semula sebelum harga menentukan arah pergerakan yang selanjutnya.
Lihat gambar carta pasangan matawang AUD/USD di bawah untuk rujukan teknikal analisis anda.


Inflasi Australia Gemparkan Pasaran Sesi Asia!

Mengejutkan! Tanpa dijangka tekanan inflasi di Australia terus meninggi pada suku keempat dengan melonjak ke paras tertinggi baharu sejak 1990.
Indeks harga pengguna (CPI) tahunan Australia melonjak kepada 7.8% pada suku akhir 2022 daripada 7.3% yang dicatatkan pada suku ketiga dan melangkaui jangkaan pasaran untuk kenaikan 7.5%.
Sementara inflasi teras pula meningkat kepada 6.9% berbanding 6.5% yang diramalkan pasaran, dan menokok daripada 6.1% bacaan sebelumnya.
Pada asas bulanan pula, CPI meningkat kepada 8.4% pada Disember daripada 7.3% pada November dan lebih tinggi daripada unjuran untuk kenaikan 7.7%.
Menurut Biro Perangkaan Australia (ABS), lonjakan ini dipacu oleh harga yang lebih tinggi untuk makanan, bahan api automotif dan pembinaan kediaman baharu.
 Angka terbaharu yang diterbitkan ini pasti memberi tekanan buat Reserve Bank of Australia (RBA) yang sebelum ini telah mula memperlahankan kadar kenaikan dalam kadar faedahnya.
Rentetan itu, pelabur menurunkan jangkaan untuk RBA menaikkan kadar faedahnya sebanyak 25 mata asas pada mesyuarat polisi yang dijadualkan berlangsung 7 Februari.
Sementara itu, dolar Aussie melambung ke puncak tertinggi baharu 5 bulan berbanding US dolar untuk didagangkan pada sekitar harga 0.7100 pada sesi Asia.
Di New Zealand, kehangatan tekanan inflasi pula berkurangan dengan CPI mencatat peningkatan 1.4% pada suku keempat daripada 2.2% sebelumnya.
Ini menyebabkan dagangan dolar kiwi merosot pada sekitar harga 0.6476 berbanding greenback sebaik sahaja data diterbitkan.


AUD/USD Turun Semula 70 Pips Setelah Capai Paras Ketinggian 0.7000

Pasaran saham yang merudum memberi isyarat sentimen berisiko pasaran di samping pengukuhan bagi matawang safe-haven terutamanya US dolar.
Sementara matawang komoditi seperti dolar Australia kembali bergerak susut dan bakal menutup dagangan penghujung minggu ke paras lebih rendah semula.
Dolar Aussie susut lebih ketara selepas data ekonomi China yang diterbitkan positif semalam gagal menyokong peningkatan lebih tinggi.
Pada carta pasangan matawang AUD/USD menyaksikan harga membuat kenaikan menyentuh paras resistance 0.70000 sebelum harga menjunam semula sekitar 50 pips dan menutup dagangan sesi New York di bawah paras halangan Moving Average 50 (MA50) pada pergerakan carta 1 jam.
Bersambung pada sesi Asia pagi ini, harga membuat penurunan dari paras sekitar 0.69600 di bawah halangan MA50, sehingga menuju ke paras tumpuan 0.69300 pada dagangan yang bersambung pada sesi Eropah.
Penurunan dijangkakan melepasi zon RBS (resistance become support) 0.69200 sebelum meneruskan penurunan pada paras sokongan 0.68800.
 Penurunan lebih rendah bakal menuju zon support sekitar paras 0.68100 yang diuji pada dagangan Jun lalu.
Sebaliknya jika harga membuat kenaikan semula, halangan MA50 dan juga zon SBR (support become resistance) 0.69700 akan diuji sebelum menuju semula resistance 0.70000.
Kenaikan lebih tinggi berkemungkinan boleh mencecah paras sekitar 0.70800 untuk mencatatkan paras ketinggian terbaru sejak Julai 2019.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Euro Mencanak Naik Dalam Sesi Dagangan Eropah Berbanding Matawang Gergasi

Euro berjaya meningkatkan kedudukan berbanding US Dollar pada hari Jumaat selepas pengumuman positif data inflasi Zon Euro. Selain itu, keputusan mesyuarat terbaru Fed juga telah meletakkan kelemahan terhadap Greenback.
EUR/USD didagang pada 1.1103 pada lewat sesi dagangan Eropah.
EUR/USD, 15 minit

Dalam laporan awal, Eurostat berkata pada Jumaat bahawa Indeks Harga Pengguna  (CPI) Zon Euro meningkat pada kadar tahunan sebanyak 0.2% pada bulan Julai.
Kadar core CPI, yang mengecualikan makanan, tenaga, alkohol dan tembakau meningkat sebnayk 0.9% pada bulan lepas sejajar dengan ramalan.
 Sementara itu, Dollar terus menerima tekanan selepas keputusan Fed dibuat pada akhir mesyuarat dasar yang berlangsung selama 2 hari itu.
Peserta pasaran kini mengintai data pertumbuhan ekonomi suku kedua Amerika Syarikat yang dijadual bakal dikeluarkan pada lewat Jumaat. Data ini penting sebagai indikator yang lebih mendalam kepada kekuatan ekonomi.
Euro juga lebih tinggi berbanding pound, dengan EUR/GBP meningkat kepada 0.8426.
Juga pada hari Jumaat, Bank of England (BoE) melaporkan bahawa pinjaman bersih individu meningkat kepada  £ 5.2 billion pada bulan Jun berbanding £ 4.5 billion pada bulan Mei.
Penganalisis menjangkakan pinjaman bersih individu akan mencecah sehingga £ 4.2 billion bulan lalu.
Tetapi keuntungan pound terhad apabila pelabur beralih kepada mesyuarat dasar BoE minggu depan berikutan jangkaan yang semakin meningkat untuk mengurangkan kadar. The Financial Times melaporkan pada hari Selasa bahawa Martin Weale, ahli jawatankuasa penetapan kadar BOE, tidak menyatakan sokongan terhadap pelonggaran dasar. Beliau dikatakan lebih menggemari “rangsangan segera”.


Kadar Inflasi Kanada Kekal Stabil Pada Bulan Disember!

Kadar inflasi tahunan Kanada dilaporkan kekal stabil pada bulan Disember pada kadar 2.2% berdasarkan laporan yang dikeluarkan oleh Jabatan Statistik pada hari Rabu berikutan disokong oleh peningkatan harga dalam sektor tenaga yang lebih tinggi namun terbatas disebabkan penurunan harga dalam makanan dan kereta.
Laporan ini selari dengan jangkaan para penganalisis Reuter yang menjangkakan kadar inflasi tahun kekal stabil. Harga tenaga naik 5.5% lebih tinggi pada bulan Disember berbanding bulan yang sama tahun lalu, dan naik 1.5% berbanding bulan sebelumnya.
 Berdasarkan data yang dikeluarkan Jabatan Statistik, pada tahun 2019, inflasi pengguna secara purata mencatat peningkatan sebanyak 1.9%, dan bacaan ini turun dari 2.3% yang dikecapi pada 2018. Kos faedah gadai janji yang lebih tinggi telah mendorong inflasi 2019, meningkat 7.6%, manakala harga petrol mengimbangi peningkatan berikutan penurunan sebanyak 6.1%. Harga sayuran segar melonjak 12.7% tahun lepas.
Pada hari yang sama Bank Pusat Kanada dijangka akan mengumumkan kadar dasar semalaman , dimana sebelum ini ia ditetapkan stabil pada kadar yang sama sejak Oktober 2018 walaupun rakan negara lain telah mengurangkannya.
Bank Pusat Kanada mensasarkan kadar inflasi pada kadar 2%. Pemain pasaran menjangkakan bank pusat akan mengekalkan kadar faedah tidak berubah pada hari Rabu.


Lonjakan NZD/USD Hanya Sementara, Lebih Parah Di Penghujung Minggu

Sentimen risk-off pasaran menyaksikan kelebihan bagi dagangan mata wang safe-haven, sebaliknya memberi tekanan terhadap mata wang pulangan tinggi seperti dolar New Zealand (NZD) dan dolar Australia (AUD).
Harapan trader mata wang NZD untuk melihat pengukuhan berterusan pada minggu ini dikecewakan dengan prestasi merosot semula menuju ke penghujung minggu.
Pada carta pasangan mata wang NZD/USD, dapat dilihat kenaikan ketara harga dipamerkan pada dagangan Selasa lalu susulan reaksi pasaran terhadap jangkaaan bank pusat New Zealand (RBNZ) bakal memberi petunjuk untuk pengetatan polisi pada mesyuarat dasar minggu hadapan.
Ramalan untuk RBNZ meningkatkan kadar faedah pada November ini telah mendorong lonjakan nilai Kiwi sehingga kenaikan mencecah paras ketinggian 0.71000 pada carta NZD/USD.
Namun, pengukuhan semula US dolar memberikan kekecewaan kepada pelabur yang menyaksikan harga menjunam semula sehingga ke paras 0.70000.
Penurunan bersambung sehingga Khamis semalam yang telah mencatatkan paras terendah mingguan lebih rendah mengatasi paras dicecah minggu lalu.
Menyambung dagangan pada sesi Asia pagi Jumaat, harga membuat penurunan lebih rendah menguji zon support pada bulan Jun sekitar 0.69300 dan sedikit peningkatan harga yang lemah menuju pembukaan sesi Eropah.
 Zon ini dilihat akan menyokong harga untuk meningkat semula, namun dengan sentimen berisiko yang memberi tekanan terhadap Kiwi akan menyukarkan situasi tersebut.
Sekiranya kenaikan berlaku, harga dilihat akan kembali menuju semula ke paras rintangan pada 0.7000.
Melepasi paras halangan Moving Average 50 (MA50) pada rangka masa 1 jam pergerakan harga akan menjadi petunjuk awal buat pelabur bagi permulaan trend menaik harga semula.
Namun sekiranya harga susut lebih rendah di bawah zon support 0.69300, harga bakal mencatatkan paras terendah terbaru sejak November 2020 dengan jangkaan untuk menuju sehingga ke paras sekitar 0.68300.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 24/8/2018

Matawang GBP kembali tergugat selepas kerajaan membangkitkan semula kebimbangan terhadap matawang tersebut jika Britain meninggalkan Kesatuan Eropah tanpa bersetuju dengan perjanjian perdagangan baru. Matawang GBP dilihat kembali terbeban dengan isu tersebut yang berlarutan dan dilihat berisiko oleh para pelabur.
Matawang USD pula dilihat terus mendominasi pasaran mengatasi matawang utama yang lain setelah menguat sejak semalam ekoran minit mesyuarat mengenai kenaikan kadar faedah di US. Turut menyokong kekuatan nilai USD juga, beberapa ahli FED menyatakan bahawa kritikan Trump sebelum ini tidak akan menjejaskan penetapan polisi monetari oleh bank pusat.
Secara teknikal, harga bagi pasangan matawang GBP/USD menunjukkan penurunan yang ketara semalam selepas USD menguat dan menekan harga ke paras yang lebih rendah.
 Harga masih berada di bawah resistance 1.29300 dan penurunan semalam ke paras 1.28000 telah menembusi garisan Moving Average 100 (MA100). Harga dilihat bergerak perlahan sejak awal sesi pasaran Asia dibuka pagi ini walaupun membuat sedikit kenaikan yang lemah. Jika harga menyambung penurunannya, tumpuan adalah pada paras support 1.27400 dan jika harga mampu menembusi(breakout) paras tersebut, support seterusnya yang mungkin dicapai adalah pada paras 1.26600.
Namun, jika harga membuat kenaikan, resistance yang bakal diuji adalah pada resistance sebelum ini iaitu di paras 1.29300. Terus ikuti perkembangan semasa isu Brexit serta kenyataan dari Trump yang mampu menggerakkan harga bagi GBP/USD.
Paras support: 1.27668, 1.27280, 1.26524.
Paras resistance: 1.28812, 1.29568, 1.29956.


GBP/JPY Sambung Lonjakan Selepas Mesyuarat BOE & BOJ

Carta harga pasangan mata wang GBP/JPY mempersembahkan pergerakan menarik pada dagangan Khamis semalam susulan reaksi pasaran menjelang mesyuarat bank pusat England dan juga selepas keputusan mesyuarat diumumkan.
Bank of England (BOE) telah menepati ramalan untuk meningkatkan kadar faedah sebanyak 25 mata asas kepada 1.25%, mengekalkan kenaikan kadar untuk kali kelima berturut-turut.
Menariknya, Pound pada mulanya melemah sementara pelabur menantikan keputusan mesyuarat dengan penurunan harga telah melepasi zon support sebelumnya pada 162.00, mencatatkan paras terendah terbaru minggu ini mencecah 160.00.
Namun harga kemudiannya pulih membuat lonjakan semula selepas keputusan mesyuarat tersebut menyaksikan harga melonjak semula ke paras ketinggian di sesi Asia iaitu sekitar 163.700.
Pelabur mula menilai isyarat perubahan trend bullish pada carta harga selepas kenaikan telah melepasi semula paras halangan Moving Average 50 (MA50) pada rangka masa 1 jam di carta GBP/JPY semalam.
Selepas jangkaan kenaikan harga didorong oleh keputusan hawkish BOE menyokong pengukuhan Pound, mata wang Yen pula menambahkan keyakinan terhadap jangkaan tersebut susulan keputusan mesyuarat bank pusat Jepun (BOJ) pada sesi Asia pagi ini kekal melihatkan pelonggaran polisi dikekalkan.
 Justeru, reaksi suram Yen telah melonjakkan lagi harga pada dagangan sesi Asia pagi ini (Jumaat) untuk melepasi paras 164.500 bersambung ke sesi Eropah.
Sekiranya kenaikan masih berjaya diteruskan, harga dijangka akan mensasarkan semula ke zon rintangan pada ketinggian 168.500 yang dicapai pada minggu lalu.
Namun, jika lonjakan harga terbantut, penurunan semula harga bakal berlaku untuk kembali menguji zon support harga pada 162.00.
Penurunan yang diteruskan bakal mengatasi paras terendah dicecah semalam pada 160.00 dengan sasaran lebih rendah untuk dituju adalah pada 157.700.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Pacak Dulu Sebelum Terjun Bawah $1,920

Pergerakan rancak harga emas pada dagangan sesi New York semalam mengundang keterujaan para pelabur dengan kejutan yang turut berlaku.
Carta harga XAU/USD yang mengukur nilai emas berbanding US dolar menjadi tumpuan semalam.
Sejak awal minggu, harga emas diperlihatkan beredar perlahan di atas zon 1920.00 sehingga dagangan semalam di sesi Asia dan Eropah.
Memasuki awal sesi New York semalam, harga emas pada mulanya telah memaparkan lonjakan melepasi paras rintangan 1930.00 mencapai ketinggian terbaru minggu ini pada 1935.00.
Namun, kejutan berlaku apabila harga emas kemudiannya terus berpatah arah membuat terjunan drastik hingga ke paras 1920.00.
Setelah berlegar di bawah paras halangan Moving Average 50 (MA50) pada rangka masa 1 jam di carta XAU/USD tersebut, pelabur bersedia dengan isyarat pergerakan bearish itu.
Harga terus menyambung penurunan melewati 1920.00 sehingga pada penghujung sesi harga menyentuh paras 1915.00.
Namun, pergerakan harga kembali perlahan semula di sesi Asia pagi ini menyaksikan harga ditarik semula ke paras 1920.00 sehingga dagangan diteruskan ke sesi Eropah.
 Penganalisis pasaran menjangkakan dagangan di sesi berikutnya akan lebih mencabar buat emas berdepan data-data penting ekonomi Amerika Syarikat (AS) yang akan mempengaruhi pergerakan US dolar.
Sekiranya harga emas terus ditekan turun lebih rendah, sasaran adalah untuk melihatkan harga kembali menguji zon support 1900.00 yang dicecah pada minggu lalu.
Malah harga boleh susut lebih rendah sekiranya US dolar berjaya mengekalkan pengukuhan dan terus menambah tekanan buat emas.
Sementara, jika harga berjaya melonjak semula di atas paras 1920.00 dan melepasi halangan MA50, kenaikan akan diteruskan untuk mencabar ketinggian dicatatkan semalam.
Kenaikan lebih tinggi akan disasarkan menuju zon tumpuan terdahulu iaitu pada 1950.00 dan akan turut mencatatkan ketinggian terbaru 2 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Mingguan 1 – 5 Feb 2016

Bulan Januari dan minggu lepas berakhir dengan turun naik pasaran yang mengujakan. Adakah ianya akan berterusan pada bulan Februari? Keputusan kadar di Australia dan UK, data Pekerjaan dari New Zealand, Kanada dan Amerika Syarikat, termasuk yang ditunggu-tunggu NFP Amerika Syarikat adalah tonggak berita ekonomi yang dilihat bakal menggerakkan pasaran minggu ini.
Sedikit ulasan minggu lepas:
Minggu lepas Federal Reserve AS mengakui pada akhir mesyuarat FOMC, bahawa ekonomi AS hilang momentum pada bulan terakhir tahun 2015, walaupun terdapat pertumbuhan yang berterusan dalam pasaran buruh. Feds tidak menukar rancangan untuk terus menaikkan kadar pada 2016, tetapi menyejukkan spekulasi kenaikan kadar dalam masa terdekat.
Kejatuhan harga minyak dan pasaran global yang lemah terus-menerus merisaukan Feds. Ramai ahli ekonomi percaya yang ianya tidak realistik untuk mengharapkan empat kali kenaikan kadar pada 2016, seperti yang dirancangkan oleh Federal Reserve AS. Apa pendapat anda?
Berikut adalah agenda utama dalam kalendar Forex minggu ini:
Jom kita lihat:
Isnin, 9: 45 Pagi
Caixin Manufacturing PMI China:  Laporan bebas tentang ekonomi China menyebabkan kebimbangan pasaran dalam beberapa bulan kebelakangan ini, kerana ia mencerminkan penguncupan. walaupun selepas meningkat daripada paras terendah. Skor daripada 48.1 mata dijangka mengikuti 48.2 mata yang dilihat pada bulan lalu.
Isnin, 11:00 Malam
ISM Manufacturing PMI AS:  PMI perkilangan AS terus menguncup pada bulan Disember selepas bacaan yang mengecewakan dengan 48.6 mata pada bulan sebelumnya. Ini adalah bacaan terendah sejak Julai 2009 dengan penurunan secara keseluruhan. Indeks Tempahan Baru meningkat 0.3 mata mencapai 49.2 mata. Indeks Pengeluaran naik kepada 49.8% daripada 49.2% pada bulan November. Indeks Pekerjaan menurun 3.2 mata kepada 48.1 mata. PMI pembuatan dijangka kekal pada 48.6 mata buat kali ini.
Selasa, 11:30 Pagi
Keputusan Kadar Australia:  Reserve Bank of Australia mengekalkan kadar tunai rasmi sebanyak 2.0% pada mesyuarat Disember lalu. Gabenor Glenn Stevens berkata terdapat peningkatan yang tertentu dalam ekonomi, tetapi prospek mungkin memerlukan pelonggaran monetari. Gabenor Stevens berkata beliau bersedia untuk mengurangkan kadar jika data ekonomi menjadi lebih teruk. Dengan angka inflasi yang melepasi jangkaan baru-baru ini, tiada penurunan kadar dijangkakan.
Selasa, 5:45 Pagi
Data pekerjaan NZ:  Pasaran pekerjaan New Zealand tidak disangka-sangka menguncup buat kali pertama dalam tempoh tiga tahun pada suku ketiga 2015, terutamanya disebabkan oleh penurunan dalam pekerja sambilan. Kadar pekerjaan jatuh 0.4% selepas meningkat 0.3% pada suku tahun sebelumnya. Pakar ekonomi menjangkakan kadar pekerjaan berkembang 0.4% pada suku ketiga 2015. Tambahan pula, kadar pengangguran meningkat kepada 6% daripada 5.9% pada suku kedua. Ahli ekonomi menjangkakan pasaran buruh New Zealand berkembang sebanyak 0.8% manakala pengangguran dijangka akan meningkat kepada 6.1%.
 Rabu, 9:15 Malam
ADP Non-Farm Payroll AS:  Pekerjaan sektor swasta AS meningkat sebanyak 257 ribu pekerjaan pada bulan Disember 2015 menurut laporan ADP. Bacaan menunjuk kepada kekuatan yang ketara dalam ekonomi dan diikuti pertambahan sebanyak 211 ribu pekerja pada bulan sebelumnya. Kekuatan pasaran buruh menunjukkan keadaan ekonomi AS kekal kukuh, dan boleh mendorong Federal Reserve AS untuk meningkatkan kadar pada bulan Mac. Sektor swasta AS dijangka mendapat 191 ribu pekerjaan pada bulan Januari.
Rabu, 11:00 Malam
ISM Non-Manufacturing PMI AS:  Sektor perkhidmatan AS berkembang kurang daripada yang dijangkakan pada bulan Disember, dengan kadar pertumbuhan paling perlahan dalam tempoh hampir dua tahun. Indeks PMI merosot kepada 55.3 mata daripada 55.9 mata pada bulan November, meleset dari ramalan pasaran untuk bacaan 56.0 mata. Indeks Tempahan Perkhidmatan Baru mencatatkan 58.2 mata, meningkat 0.7 mata; Indeks Guna Tenaga meningkat 0.7 mata kepada 55.7 mata, manakala Indeks Harga susut 0.6 mata daripada bulan November. Walau bagaimanapun, kebanyakan komen responden kekal positif mengenai keadaan perniagaan dan ekonomi secara keseluruhan. Aktiviti sektor perkhidmatan AS dijangka menurun kepada 55.2 mata.
Khamis, 8:00 Malam
Keputusan kadar UK:  Bank of England mengekalkan kadar pada bulan Januari, di tengah-tengah ketidaktentuan dalam pasaran global dan kejatuhan berterusan harga minyak yang terus memperlahankan inflasi dengan lebih jauh lagi. Hanya Ian McCafferty mengundi untuk kenaikan kadar kepada 0.75%. Ahli MPC percaya prospek kekal tidak berubah daripada ramalan ekonomi pada bulan November lalu. Tetapi minit mesyuarat juga menyatakan turun naik di pasaran kewangan, dan pasaran saham khususnya. Tambahan pula, MPC menekankan kejatuhan 40% dalam harga minyak yang teruk, akan menjejaskan pertumbuhan inflasi.
Khamis, 8:45 Malam
Ucapan Gabenor Bank of England:  Gabenor BoE Mark Carney akan berucap tentang Laporan inflasi, di London. Sebelum ini, Carney berkata bahawa Bank of England tidak boleh mula menaikkan kadar pada bulan-bulan akan datang, dengan menyatakan sebab keadaan yang lemah dalam ekonomi global dan pertumbuhan yang perlahan di UK. Beliau juga berkata, MPC akan memantau tanda-tanda kelembapan baru terhadap tekanan inflasi, sebelum menawarkan satu lagi pusingan pelonggaran dasar monetari.
Khamis, 9:30 Malam
Tuntutan Pengangguran AS:  Jumlah tuntutan rakyat Amerika Syarikat yang baru untuk bantuan pengangguran menurun minggu lepas, daripada paras enam bulan tertinggi sebanyak 294 ribu kepada 278 ribu, sekaligus mengesahkan kekuatan pasaran buruh AS. Ahli ekonomi meramalkan penurunan kepada 282 ribu pada minggu ini. Purata bergerak empat minggu adalah pada 23,750 di atas paras terendah 259,250, pasca kemelesetan dari Oktober lalu. Jumlah tuntutan baru dijangka mencecah 286 ribu pada minggu ini.
Jumaat, 9:30 Malam
Data Pekerjaan Kanada:  Pasaran buruh Kanada berkembang tanpa dijangka pada bulan Disember dengan menambah 22,800 pekerjaan, di tengah-tengah pertambahan yang besar dalam kerja-kerja sambilan. Bilangan pekerjaan sepenuh masa sebenarnya merosot pada bulan Disember sebanyak 6,400 manakala ekonomi menambah 29,200 pekerjaan sambilan. Sementara itu, kadar pengangguran kekal tidak berubah pada 7.1%. Gambaran keseluruhan adalah kurang menarik; yang menunjukkan pekerjaan di sektor swasta adalah lemah. Namun begitu, kadar pertumbuhan pekerjaan pada 2015 adalah sedikit lebih kuat daripada pada tahun 2014 dan 2013, apabila jumlah keseluruhan pekerjaan berkembang hanya 0.7% pada setiap tahun.
Non-Farm Payroll (NFP) AS:  NFP AS melonjak pada bulan Disember sebanyak 292 ribu berikutan 252 ribu pada bulan sebelumnya. Pengambilan pekerja baru mendapat rangsangan daripada cuaca musim panas dan kadar pengangguran kekal tidak berubah pada paras 7-1/2 tahun terendah sebanyak 5%. Data pekerjaan yang kukuh menunjukkan ekonomi mengekalkan pertumbuhan, manakala kelemahan baru-baru ini boleh dikaitkan dengan sektor pembuatan dan sektor yang berorientasikan eksport. NFP AS untuk bulan Oktober dan November telah disemak semula untuk menunjukkan 50 ribu lagi pekerjaan ditambah, daripada yang dilaporkan sebelum ini, sekaligus menambah nada keyakinan laporan itu. Sektor swasta AS dijangka berkembang sebanyak 192 ribu pada bulan Januari, manakala kadar pengangguran dijangka kekal pada kadar 5%.
Imbangan Perdagangan AS:  Defisit perdagangan AS menguncup pada bulan November ke paras sembilan bulan terendah sebanyak $42.4 bilion, kerana penurunan mendadak dalam import mengatasi penurunan dalam eksport. Walau bagaimanapun, gambaran keseluruhan menunjukkan kedua-dua eksport dan import kini jatuh, ekoran kekuatan nilai Dollar dan kelemahan dalam ekonomi global. Eksport jatuh 0.9% kepada $182.2 bilion, lebih daripada paras empat tahun terendah. Defisit perdagangan AS diramalkan menaik kepada $42.8 bilion pada bulan Disember.
** Semua masa dalam waktu Malaysia dan yang sewaktu dengannya GMT +8


Indeks Harga Produk Tenusu New Zealand Naik 3.5%

Data terbaru Indeks harga Global Dairy Trade (GDT price index) merekodkan 3.50% peningkatan berbanding 4.50% data sebelum ini. Harga keseluruhan susu tepung (Whole Milk Powder) naik 4.90%.
Data ini adalah sama seperti data consumer price index (CPI). Perbezaannya ialah Indeks GDT hanya mengira perubahan harga produk-produk tenusu.
Peningkatan ini adalah kenaikan keempat dan merupakan paras tertinggi sejak 29 bulan lepas. Negara ini banyak bergantung kepada eksport produk tenusu dalam perdagangan antarabangsa yang mencatatkan 19% daripada keseluruhan eksportnya.
 Untuk rekod New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.
Terdapat jangkaan pengeluaran yang rendah dalam jangka masa pendek dengan keluaran menyusut dari Kesatuan Eropah dan Australia. Keluaran dari New Zealand juga berkurangan disebabkan oleh cuaca yang sangat lembap dan juga sedikit kerosakan semasa gempa bumi bulan lepas. Permintaan masih kukuh dari China dan Fonterra meramalkan harga berada di paras NZ$6/kgMS pada musim semasa.
Dalam laporan kestabilan kewangan sebelum ini RBNZ menyatakan, peningkatan harga sejak beberapa bulan lepas sepatutnya telah menguntungkan sektor ini semula. Walau bagaimanapun, peningkatan hutang yang tinggi yang bermula sejak dua tahun lepas menjadikan sektor ini mungkin berhadapan dengan kejutan di masa hadapan.


Ini Adalah Kenyataan Tumpuan Oleh BOC Pada Mesyuarat Dasar Monetari Semalam

Seperti yang telah dijangkakan oleh pasaran, Bank of Canada (BOC) telah mengekalkan kadar faedah di paras 1.75% pada mesyuarat polisi untuk bulan Mei.
Berikut adalah sebahagian kenyataan penting pada polisi bank pusat:

Data-data ekonomi domestik Kanada yang terbaru dilihat sejajar dengan prospek Laporan Polisi Monetari (MPR) bank pusat pada April.
Sektor minyak kembali menunjukkan pemulihan berikutan peningkatan pada pengeluaran dan harga minyak juga kekal berada di atas paras terendah sebelum ini.
Pertumbuhan pekerjaan yang kukuh berterusan memberikan gambaran bahawa kelemahan pada sektor perniagaan untuk 2 suku tahunan sebeum ini adalah bersifat sementara.
Ketegangan konflik dagangan yang semakin meningkat menjurus kepada ketidaktentuan pada prospek ekonomi.
Pengecualian tarif untuk keluli dan aluminium serta peningkatan pada prosepk ratifikasi CUSMA akan memberikan kesan positif untuk eksport Kanada dan juga pelaburan.
Data terbaru menguatkan lagi pandangan Majlis Tertinggi bahawa pertumbuhan perlahan pada penghujung 2018 dan awal tahun 2019 adalah sementara.
Untuk keputusan polisi masa hadapan, Majlis Tertinggi akan terus memantau data terutamayanya terhadap perkembangan perbelanjaan isi rumah, pasaran minyak dan juga kesihatan perdagangan global.

 Walaupun BOC masih kekal dengan keputusan yang dovish, namun nada kenyataan yang dikeluarkan pada mesyuarat kali ini dilihat lebih optimis berbanding mesyuarat pada April yang lalu. Bank pusat juga dilihat tidak berada dalam keadaan panik atau tertekan pada tahap pembangunan setakat ini.
Penganalisis dari Rabobank menjangkakan pemotongan kadar faedah kepada 25 mata asas oleh BOC pada mesyuarat April 2020.
Dari sudut teknikal, dilihat pada pergerakan harga pada chart pasangan matawang USD/CAD yang telah berjaya breakout resistance pada 1.35000 semalam, harga dijangka berpotensi mencapai kenaikan sehingga ke paras ketinggian pada 1.36600 yang dicapai pada awal dagangan Januari lalu.


Loonie Kukuh, USD/CAD Catat Penurunan Ke Paras Terendah Sejak Oktober

Matawang komoditi mula menunjukkan pengukuhan selepas diniagakan merosot sejak awal minggu. Khususnya dolar Kanada yang berjaya mengukuh berbanding US dolar pada carta harga USD/CAD.
Menjadi faktor pendorong pengukuhan dolar Kanada adalah data inflasi yang diterbitkan pada sesi New York semalam.
Pasti trader hairan kenapa Loonie mengukuh sedangkan indeks harga pengguna Kanada yang dikeluarkan pada kalender ekonomi catat angka menurun?
Indeks harga pengguna (CPI) Kanada untuk bulan November mencatatkan penurunan kepada -0.1% berbanding 0.3% bulan sebelumnya.
Namun jika diteliti pada komponen data inflasi, kadar inflasi tahunan Kanada meningkat 2.2% pada November. Ini merupakan inflasi tertinggi sejak Mei didorong oleh kenaikan harga tenaga ekoran harga petrol meningkat buat pertama kali sejak Oktober 2018.
Justeru, dapat dilihat pergerakan harga pada carta USD/CAD sesi New York semalam berjaya turun ke paras terendah mingguan selepas melepasi paras 1.31200 yang diuji pada Isnin lalu.
Sebelum itu, harga dilihat gagal melepasi garisan trendline harga sebelum turun lebih rendah di bawah paras garisan sokongan Moving Average 50 (MA50).
Penurunan yang hampir menyentuh paras 1.31000 tersebut mencatatkan paras terendah terbaru USD/CAD sejak dagangan Oktober lalu.
 Penurunan harga juga turut didorong oleh faktor penyusutan matawang utama US dolar yang terkesan oleh isu pemecatan Presiden Amerika Syarikat Donald Trump yang menjadi perbualan hangat dalam pasaran.
Trump berdepan undian pemecatan oleh Dewan Perwakilan AS atas dakwaan penyalahgunaan kuasa yang menekan Ukraine dalam isu yang pernah dibangkitkan sebelum ini.
Keputusan yang tidak memihak Trump bakal membuatkan dagangan US dolar terus berisiko dan bergerak lemah dalam pasaran.
Jika ini terjadi, dolar Kanada mempunyai peluang untuk terus menekan harga ke paras lebih rendah. Penurunan seterusnya bakal menuju zon support pada 1.30500 yang diuji pada Oktober.
Namun jika harga kembali membuat kenaikan semula, harga bakal menguji semula garisan trendline harga dan juga garisan halangan MA50 yang menjadi resistance dinamik untuk trend bearish harga bagi pergerakan rangka masa 1 jam.
Kenaikan lebih tinggi akan memberikan isyarat perubahan trend dan paras-paras tumpuan seperti di 1.32400 dan zon SBR (support become resistance) 1.32600 akan menjadi destinasi yang dituju pada kenaikan seterusnya.
Lihat gambar carta pasangan matawang USD/CAD di bawah untuk rujukan analisis teknikal anda.


Harga Tenusu Naik 1.7%, Dolar New Zealand Menguat

Data terbaru Indeks harga Global Dairy Trade (GDT price index) merekodkan kenaikan 1.7% dalam data yang dikeluarkan sebentar tadi, berbanding penyusutan sebanyak 6.3% sebelum ini.
Harga keseluruhan susu tepung (Whole Milk Powder) pula merekodkan kenaikan 2.9% berbanding penyusutan 12.4% yang direkodkan sebelum ini. Data ini sama seperti data consumer price index (CPI). Perbezaannya ialah Indeks GDT hanya mengira perubahan harga barangan tenusu.
Harga pada minggu lalu jatuh ke bawah paras tertinggi Mac 2015, dan keupayaan untuk harga naik semula dan berada di atas paras ini akan mempengaruhi sentimen dalam komoditi ini.
 Jumlah jualan meningkat 10% berbanding sebelum ini dan peningkatan bekalan dijangka akan terus memberi tekanan kepada harga. Dalam konteks ini perkembangan terkini dalam jualan akan meningkatkan semula keyakinan dalam peningkatan permintaan.
Terdapat bukti di mana bekalan semakin meningkat yang akan mengurangkan keyakinan beberapa minggu lalu. Pihak Kesatuan Eropah meramalkan penghasilan susu di blok tersebut akan meningkat 0.6% pada 2017. Data terbaru dari Amerika juga menunjukkan kenaikan 2.3% sehingga Februari.
Untuk rekod, New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.


Data NFP dan Average Earnings Meleset Daripada Jangkaan, USD Sedikit Tertekan

Matawang US dollar tertekan selepas data NFP dikeluarkan pada pukul 8.30 malam tadi. USD/JPY jatuh dengan matawang US dollar melemah berbanding matawang-matawang utama yang lain.
Apa yang menyebabkan kelemahan US dollar? Data NFP menunjukkan tambahan pekerjaan di Amerika Syarikat yang hanya meningkat 164,000 pada bulan April menurut laporan yang dikeluarkan oleh Jabatan Buruh A.S. Pasaran menjangka tambahan sebanyak 190,000 pekerjaan dengan kadar gaji juga meleset daripada jangkaan.
 Data yang lebih penting iaitu kadar gaji (Average Hourly Earnings) hanya naik 0.1% lebih rendah berbanding jangkaan kenaikan 0.2% dan bacaan sebelum ini yang meningkat 0.3%.
Walaubagaimanapun, satu daripada tiga data pekerjaan yang dikeluarkan merekodkan bacaan yang positif. Kadar pengangguran semakin berkurangan ke paras 3.9% berbanding jangkaan 4.0%. Bacaan yang positif dilihat telah mengurangkan tekanan terhadap US dollar.
Namun, kecenderungan kepada US dollar setakat ini masih lagi ke bawah walaupun tekanan adalah terhad. Hal ini kerana, kedua-dua bacaan penting Average Earnings dan NFP meleset daripada jangkaan pasaran.


Tuntutan Faedah Pengangguran Kian Tinggi, Adakah Indikasi Awal Yang Ditunggu?

Bilangan orang yang memfailkan faedah pengangguran negeri buat kali pertama kekal stabil pada paras tertinggi 20 bulan minggu lepas, kekal meningkat untuk minggu ketiga berturut-turut. Ini dapat membawa indikasi awal pasaran buruh yang semakin lemah dalam menghadapi pengetatan kredit yang agresif daripada Rizab Persekutuan.
Data daripada Biro Perangkaan Buruh pada Khamis menunjukkan 264,000 tuntutan baharu telah difailkan untuk faedah pengangguran pada asas pelarasan musim pada minggu berakhir 17 Jun, tidak berubah daripada tahap disemak ke atas minggu sebelumnya, yang merupakan tahap tertinggi aktiviti tuntutan awal sejak Oktober 2021.
Jangkaan median dalam kalangan ahli ekonomi yang ditinjau oleh Reuters adalah untuk 260,000 tuntutan baharu.
 Sementara itu, jumlah tuntutan faedah pengangguran telah turun kepada 1.759 juta pada minggu berakhir 10 Jun daripada 1.772 juta yang disemak pada minggu sebelumnya. Bacaan terkini berbanding dengan anggaran median ahli ekonomi sebanyak 1.782 juta.
Kerajaan juga melaporkan bahawa defisit akaun semasa A.S. ukuran terluas bagi aliran barangan, perkhidmatan dan pelaburan ke dalam dan ke luar negara berkembang secara sederhana dalam tiga bulan pertama 2023.
Jabatan Perdagangan berkata jurang akaun semasa meningkat kepada $219.3 bilion pada suku pertama daripada $216.2 bilion disemak pada suku keempat 2022. Ahli ekonomi dalam tinjauan pendapat Reuters menganggarkan ia melebar kepada $217.5 bilion.


Sesiapa Yang Menyimpan Emas Pasti Tersenyum Membaca Artikel Ini

Harga emas melonjak naik hari ini mencapai paras tertinggi sejak 2 minggu melihatkan US Dollar mengalami sell-off berikutan Federal Reserve mengekalkan interest rate dan merendahkan lagi jangkaan kenaikan pada tahun ini kepada 1 kenaikan sahaja.
Harga komoditi kuning ini berada di paras $1,342.05 per ounce, tertinggi sejak 8 September.
 Walaupun Fed mengekalkan rate semalam, namun komen-komen daripada pegawai Fed sangat kuat menegaskan akan berlakunya kenaikan pada tahun ini sekurang-kurangnya sekali.
Pasaran melihat kenaikan tersebut tidak akan berlaku semasa November kerana mesyuarat FOMC jatuh sehari sebelum pilihanraya Presiden USA dan peratusannya hanyalah sebanyak 15% manakala bagi Disember, peratusannya adalah sebanyak 60%.
Bagi Indeks US Dollar pula, matawang Greenback di paras 95.05.


Analisis GOLD – Emas Berjaya Melonjak Semula, Kini Menuju $2,000!

Kembali menceriakan para pelabur emas pada pembukaan dagangan awal April semalam apabila nilai logam kuning itu melonjak semula.
Pelabur pada mulanya resah apabila nilai emas semakin susut pada sesi Asia semalam, menyambung kejatuhan pada penutup penghujung minggu lalu.
Namun, berikutan faktor penyusutan semula US dolar, emas kembali didagangkan meningkat semula.
Carta harga XAU/USD yang mengukur nilai emas berbanding US dolar semalam menyaksikan harga turun dulu di sesi Asia mencecah paras 1950.00.
Namun, harga kemudiannya melantun dari paras tumpuan tersebut sehingga berjaya mencapai ketinggian sekitar 1990.00 di sesi New York.
Pergerakan harga lebih mendatar di bawah paras ketinggian itu menyambung dagangan pada hari ini (Selasa) selepas lonjakan telah berjaya melepasi Moving Average 50 (MA50) pada rangka masa 1 jam di carta XAU/USD.
Emas dijangka akan melanjutkan lagi lonjakan dan semakin menghampiri semula paras penting 2000.00.
 Paras tersebut masih menjadi rintangan semasa buat harga ketika kenaikan beberapa minggu sebelum ini masih gagal menembusinya.
Paras ketinggian terbaru boleh dicatatkan lagi sekiranya US dolar terus alami penyusutan berterusan.
Sebaliknya jika situasi berubah, harga emas yang membuat penurunan semula dilihat akan kembali menuju zon 1950.00.
Jika ditembusi, harga boleh jatuh sehingga menuju sekitar 1900.00 yang turut merupakan antara paras tumpuan harga sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal Dagangan Minggu Ini

Matawang Euro dan Sterling bergerak ke bawah berbanding US dollar pada Isnin dengan pasaran sedang menunggu perkembangan dalam rundingan Brexit dan juga rancangan bajet kerajaan Itali.
Kedua-dua matawang Euro dan GBP menguat pada akhir dagangan minggu lalu selepas membuat kejatuhan.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.04% setakat pada pukul 9.55 pagi
Major pair seperti EUR/USD setakat ini membuat penurunan 0.08%, di mana GBP/USD didagang merosot 0.19%. USD/JPY pula susut 0.02%, dengan USD/CAD didagang 0.03% lebih tinggi. USD/CHF pula didagang meningkat 0.06%. Pair AUD/USD dan NZD/USD masing-masing mencatat penurunan 0.22 dan 0.12% setakat ini.
 “Pergerakan Euro dan GBP mungkin akan semakin sensitif kepada faktor geopolitik seperti isu bajet Itali dan Brexit,” demikian kata penganalisis pasaran di CMC Markets, Jonathen Chen.
Suruhanjaya Eropah pada Khamis telah mengutus surat kepada Itali dengan mengatakan rancangan bajet Itali melanggar peraturan fiskal Kesatuan Eropah. Itali ketika ini, hanya ada sehingga Isnin untuk menjelaskan perkara itu kepada Suruhanjaya atau rancangan bajet itu tidak akan diluluskan.
Sterling (GBP) membuat kenaikan pada Jumaat selepas berita oleh Bloomberg yang melaporkan perdana menteri Theresa May sudah bersedia untuk menggugurkan permintaan penting dalam rundingan untuk mencapai kesepakatan dengan Kesatuan Eropah (EU).
Menteri Brexit UK, Dominic Raab berkata pada Ahad bahawa Britain terbuka untuk melanjutkan tempoh peralihan Brexit.
Dollar Kanada (CAD) antara matawang yang paling banyak bergerak pada Jumaat apabila data inflasi jauh meleset daripada jangkaan. CAD melemah berbanding majoriti matawang utama dunia selepas data ini dikeluarkan pada Jumaat.


Analisis Teknikal USD/CAD – Timeframe H1 – 7/12/2018

Matawang komoditi didagangkan lemah pada sesi pasaran Eropah semalam termasuk matawang dollar CAD. Setelah sebelum ini Kanada dibebankan dengan data-data domestik yang dilihat mengancam ekonomi mereka, matawang Loonie terus terkesan dengan konflik pasaran minyak mentah global. Kejatuhan minyak mentah dilaporkan adalah memberi reaksi daripada Menteri Tenaga Arab Saudi, Khalid al-Falih yang membuat kenyataan bahawa ahli OPEC bersetuju untuk pengurangan pengeluaran bekalan minyak mentah sebanyak satu juta tong sehari, kurang daripada jangkaan sebelum ini. Diteliti pergerakan harga pada chart pasangan matawang USD/CAD, harga membuat kenaikan melepasi paras resistance MagicR1 pada indicator Moshed Magic Line dan mencatatkan paras ketinggian terbaru mengatasi ketinggian harga pada Jun lalu sebelum harga kembali menunjukkan penurunan pada sesi pasaran New York.
Pada sesi pasaran Asia pagi ini pula, harga dilihat bergerak sangat perlahan pada paras Magic Pivot 1.3393 sehingga bersambung pada sesi pasaran Eropah. Jika harga dilihat membuat penurunan semula, berkemungkinan paras support 1.3340 (MagicS1) bakal menjadi tumpuan awal. Kemudian, harga akan turun pula menuju ke paras support pada 1.3299 (MagicS2) sebelum penurunan lebih rendah harga dijangka akan ke paras sekitar 1.3246 (MagicS3) yang berada di zon RBS (resistance become support).
Namun, jika harga kembali menunjukkan kenaikan semula, harga bakal menyambung lonjakan pada minggu ini menguji dahulu paras resistance 1.3435 (MagicR1) di sekitar paras ketinggian dagangan semalam. Harga yang berjaya melepasi paras tersebut bakal mencatatkan paras ketinggian harga yang baru lagi pada chart USD/CAD berkemungkinan menuju ke paras 1.3487 (MagicR2) dan sekiranya harga meneruskan pendakian lebih tinggi lagi, paras resistance pada 1.3529 (MagicR3) dilihat berpotensi untuk dicapai harga pada kenaikan seterusnya.
 Terus ikuti perkembangan pasaran minyak global dan nantikan laporan data pekerjaan di Kanada pada malam ini yang akan mempengaruhi perubahan nilai matawang Loonie dalam pasaran semasa. Teliti paras harga pada indicator Moshed Magic Line untuk membantu anda mencari paras sesuai untuk posisi dagangan anda pada chart USD/CAD.

Paras support: 1.3340, 1.3299, 1.3246.
Paras resistance: 1.3435, 1.3487, 1.3529.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Dah Buat ‘Comeback’?

US dolar kembali bangkit ketika tumpuan pelabur pada sesi Asia terarah kepada penerbitan data ekonomi China yang dijangka akan menunjukkan pertumbuhan perlahan pada suku keempat.
Greenback menyambung kenaikan dicatatkan pada penghujung dagangan minggu lalu yang mungkin disebabkan oleh aktiviti pengambilan untung oleh pelabur terhadap mata wang utama lain.
Mata wang gergasi itu secara fundamentalnya kuat disebabkan oleh optimisme pasaran bahawa Federal Reserve (Fed) akan menaikkan kadar faedah lebih cepat untuk membendung inflasi.
Data jualan runcit AS yang dikeluarkan pada Jumaat, malangnya mencatatkan penguncupan pada bulan Disember dengan menurun 1.9% daripada 0.2% yang disemak semula pada November.
 Walaupun mengecewakan, tetapi ia tidak menghalang US dolar untuk kembali meningkat seiring dengan peningkatan hasil bon AS 10 tahun.
Sementara itu, dolar Aussie dan kiwi didagangkan suram ketika pelabur menantikan penerbitan laporan ekonomi China untuk suku keempat.
Di China, bon meningkat dan mata wang yuan tergelincir selepas bank pusat menurunkan kadar kemudahan pinjaman jangka masa sederhana kepada 2.85% untuk pertama kalinya sejak April 2020.
Mata wang Eropah juga mencatatkan penurunan, memperlihatkan pound cuba mempertahankan pengukuhannya pada 1.3660, dan euro didagangkan pada sekitar harga 1.1400 berbanding USD.


New Zealand Mencatat Lebihan Dalam Imbangan Dagangan Sebanyak NZ$640 Juta Pada Bulan Disember

Laporan imbangan dagangan New Zealand menunjukkan rekod yang cemerlang. Berdasarkan laporan, New Zealand mencatat lebihan sebanyak NZ$640 million dalam imbangan dagangan pada bulan Disember.
Eksport bulan Disember naik 26% kepada NZ$5.55 billion. Bacaan ini melebihi jangkaan penganalisis dan bacaan bulan sebelumnya. Import pula naik kepada NZ$4.91 billion pada bulan Disember.
Berdasarkan kiraan tahunan, eksport negara mencatat paras tertinggi pada tahun 2017, dengan China sebagai rakan dagang terbesar.
 Eksport tahunan mencatat $53.7 billionn pada tahun 2017, naik 11% daripada tahun 2016.
Hampir separuh eksport barangan dieksport ke China. China telah menjadi rakan dagang terbesar sejak 2013 mengatasi Australia.
Import juga mencatat peningkatan iaitu sebanyak 9.4% kepada $56.5 billion pada tahun 2017. Hal ini menyebabkan New Zealand mencatat defisit dalam imbangan dagangan pada tahun 2017.


GBP/USD Susut Ke Paras Terendah 3 Minggu, Cecah $1.2000

Pergerakan harga pada carta pasangan mata wang GBP/USD semakin jelas menunjukkan corak penurunan menuju pengakhiran dagangan minggu ini.
Ini adalah tekanan terhadap mata wang Pound sementara US dolar mula mendapat rentak pengukuhan walaupun pada tempo yang agak perlahan.
Data keyakinan pengguna Amerika Syarikat (AS) serta Keluaran Dalam Negara Kasar (KDNK) mencatatkan bacaan yang memberangsangkan, sedikit sebanyak mengubah pergerakan US dolar yang mendatar sebelum ini.

Jika diperhatikan, harga pada carta GBP/USD yang telah berjaya melepasi paras sokongan pada 1.21000 telah meneruskan penurunan lebih rendah hingga mencecah 1.2000 pada sesi New York semalam.
Namun, harga kembali mendatar perlahan di zon support penting itu bersambung pada dagangan sesi Asia pagi ini (Jumaat).
Masih menunjukkan isyarat pergerakan bearish, harga kekal bergerak di bawah halangan Moving Average 50 (MA50) pada rangka masa 1 jam di carta GBP/USD tersebut mendorong jangkaan penurunan ke paras lebih rendah lagi hari ini.
 Sekiranya harga menyambung penurunan melepasi support 1.2000, harga bakal menuju ke beberapa sasaran seperti paras 1.19400 dan 1.18800 untuk catatkan paras terendah terbaru 3 minggu.
Namun, sebaliknya jika harga mula melonjak semula, rintangan pada zon 1.21000 dan halangan MA50 bakal diuji untuk pelabur menentukan sama ada harga mula memberikan petunjuk untuk perubahan trend.
Berjaya melepasi halangan berikut akan menjangkakan kenaikan lebih tinggi diteruskan seterusnya bakal menguji pula zon tumpuan sebelum ini pada 1.22000.
Data perbelanjaan peribadi pengguna AS akan dipantau pada sesi New York sebentar lagi yang dijangka akan mempengaruhi pergerakan harga sebelum penutupan dagangan minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Faktor Ini Boleh Sebabkan USD/CAD Surut Lebih Rendah

Apa terjadi pada carta harga pasangan mata wang USD/CAD semalam ketika tumpuan terarah pada keputusan mesyuarat polisi bank pusat Kanada?
Bank of Canada (BOC) menepati ramalan untuk mengekalkan kadar faedah tidak berubah di paras 4.50%, mengulangi langkah yang sama dilaksanakan pada mesyuarat Mac lalu.
Keputusan tersebut sepatutnya melemahkan dolar Kanada, namun BOC memberi petunjuk sedikit hawkish dengan fokus adalah terhadap inflasi yang masih perlu diturunkan.
Sementara, US dolar melemah ketara sebaik sahaja data inflasi Amerika Syarikat (AS) diterbitkan semalam dengan inflasi catat bacaan terendah sejak Mei 2021.
Ini telah mendorong harga pada carta USD/CAD memaparkan penurunan lebih rendah sehingga bersambung pada hari ini (Khamis).
Jika diperhatikan harga pada mulanya membuat kenaikan dahulu ke sekitar 1.34800 dan turut menguji halangan Moving Average 50 (MA50) pada rangka masa 1 jam di carta USD/CAD tersebut.
Pelabur menilai isyarat bearish apabila halangan tersebut gagal ditembusi, harga ditekan turun semula susulan reaksi data dan mesyuarat pada sesi New York semalam.
 Setelah mencecah sekitar 1.34300, penurunan diteruskan pada dagangan yang bersambung sehingga ke sesi Eropah hari ini menuju zon support pada 1.34000.
Penurunan lebih rendah jika melepasi zon tersebut bakal menjangkakan harga sehingga ke sekitar 1.33000 untuk catatkan paras terendah terbaru 8 minggu.
Namun jika harga berjaya melonjak semula, melepasi halangan MA50 akan melihatkan harga menguji pula zon tumpuan pada 1.35000.
Setelah itu, harga yang menyambung kenaikan akan mengatasi ketinggian dicapai awal minggu sekitar 1.35500 sebelum ke paras yang lebih tinggi.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Semasa Pasaran Forex Menjelang Pembukaan Awal Wallstreet

Matawang US dollar membuat penurunan pada awal sesi dagangan minggu ini dengan pasaran ketika ini sedang menunggu keputusan daripada mesyuarat beberapa bank pusat. Bank pusat yang akan menjadi tumpuan pada minggu ini adalah BoJ, Federal Reserve dan BoE.
Bank of Japan (BoJ) dan The Fed dijangka akan mengekalkan polisi semasa, manakala Bank of England pula dijangka menaikkan kadar faedah kepada 0.75%.
Indeks US dollar yang mengukur kekuatan matawang greenback berbanding enam matawang yang lain membuat penurunan 0.17% setakat pada pukul 8.03 malam.
 Major pair seperti EUR/USD setakat ini membuat kenaikan sehingga 0.23% di mana GBP/USD naik sebanyak 0.07%. USD/JPY setakat ini pula naik sebanyak 0.05%, USD/CAD jatuh 0.11% dengan USD/CHF didagangkan meningkat 0.21%. Pair AUD/USD membuat penurunan 0.04%, manakala NZD/USD naik sebanyak 0.19%.
Matawang paling kuat setakat ini adalah Euro dan matawang paling lemah adalah AUD. Dengan menggabungkan matawang paling kuat dan lemah, pasangan matawang EUR/AUD membuat penurunan sehingga 0.30% setakat ini.
Perkembangan semasa dalam pasaran saham Eropah menunjukkan indeks utama seperti DAX, CAC40 dan FTSE didagangkan negatif. Terdapat juga laporan yang menunjukkan tawaran perdagangan bebas oleh China terhadap Britain.
Dalam pasaran komoditi, harga emas masih lagi bergerak mendatar (sideway) menjelang mesyuarat bank pusat minggu ini. Harga minyak mentah pula membuat peningkatan berikutan pertumbuhan ekonomi Amerika Syarikat yang meyakinkan pada minggu lalu.


Harga Emas Kekal Tinggi, Bacaan PCE Dan PMI Sektor Pembuatan Malam Ini Menjadi Tumpuan

Harga emas masih kekal di atas paras tujuh minggu tertinggi pada pasaran Eropah hari ini. Para pelabur di lihat akan lebih meneliti data-data ekonomi US minggu ini bagi mengukur kekuatan ekonomi di samping kesan-kesannya terhadap pandangan Federal Reserve pada polisi monetari akan datang.
Jam 8.30 malam ini, Amerika akan mengeluarkan laporan berkenaan pendapatan peribadi dan perbelanjaan bagi bulan Jun, termasuk data inflasi teras perbelanjaan penggunaan peribadi (PCE). Data PCE adalah antara data pilihan Federal Reserve untuk mengukur inflasi negara.
Pada jam 10 malam pula, ISM akan mengeluarkan laporan tinjuan terhadap sektor pembuatan (PMI) bagi bulan Julai. Data perbelanjaan pembinaan dan penjualan kereta turut termasuk di dalam agenda. Data-data ekonomi di atas penting sebagai petunjuk kepada keadaan semasa ekonomi di US.
 Harga pasaran emas bagi bulan Ogos meningkat 0.15% kepada $1,268.50 per ounce setakat pukul 4.30 petang.
Pasaran emas menaik 2.2% bulan Julai lepas, peningkatan paling baik sejak February lepas berikutan jangkaan kenaikan kadar faedah bank pusat US semakin pudar dan di tambah pula dengan keadaan geopolitik US yang tidak stabil setakat ini.
Kekuatan matawang US berkait rapat dengan pergerakan emas. Hal ini kerana, jika USD melemah, emas akan menjadi alternatif kepada para pelabur luar berikutan nilai harga emas lebih murah kepada pemilik matawang lain.
Harga perak pula meningkat 0.15% kepada $16.812 per ounce, dan platinum menaik sebanyak 0.58% kepada $946.10


BoC Putuskan Untuk Mengekalkan Kadar Faedah! Adakah Langkah Ini Akan Diteruskan?

Bank of Canada pada hari Rabu memilih untuk mengekalkan kadar semalaman pada 4.50% seperti yang dijangkakan, menjadi bank pusat utama pertama yang menggantung tindakan agresif dalam menghambat inflasi, memandangkan tekanan harga semakin berkurangan seperti yang diramalkan.
Sepanjang tahun lalu, bank itu menaikkan kadar lapan kali berturut-turut sebanyak 425 mata asas untuk menjinakkan inflasi, yang memuncak pada 8.1% tahun lepas dan perlahan kepada 5.9% pada Januari, masih hampir tiga kali ganda sasaran 2%.
Apabila bank kali terakhir bermesyuarat untuk menetapkan dasar pada Januari, ia mengumumkan kenaikan 25 mata asas dan memaklumkan untuk membiarkan kadar tidak berubah buat sementara waktu bagi membiarkan kenaikan sebelumnya meresap, selagi harga perlahan sejajar dengan jangkaannya.
“Secara keseluruhan, data terkini kekal sejajar dengan jangkaan Bank bahawa inflasi IHP akan turun kepada sekitar 3% pada pertengahan tahun,” kata bank itu dalam satu kenyataan.
 “Majlis Pentadbiran akan terus menilai perkembangan ekonomi dan kesan kenaikan kadar faedah lepas, dan bersedia untuk meningkatkan lagi kadar dasar jika perlu untuk mengembalikan inflasi kepada sasaran 2%,” kata kenyataan itu.
Sebelum pengumuman itu, pasaran wang telah menjangkakan kadar dasar akan kekal tidak berubah tetapi penetapan harga dalam pengetatan lain menjelang September.
Dalam kenyataan itu, bank itu mengakui bahawa pertumbuhan suku keempat berada di bawah jangkaannya, dan menggugurkan bahasa yang mengatakan ekonomi berada dalam “permintaan berlebihan”, perkataan digunakan dua kali apabila ia mengumumkan kenaikan kadar Januari.
Bank pusat turut memaklumkan langkah inflasi teras dan jangkaan inflasi jangka pendek masih perlu jatuh untuk mengembalikan inflasi kepada sasaran.


Euro Terus ‘Tenggelam’ Selepas Mesyuarat ECB, Ini Perkara Penting Perlu Diketahui ‘Trader’!

Matawang Euro susut berbanding US dolar dan nasib yang sama juga menimpa hasil bon zon Eropah yang turut mengalami kejatuhan selepas Bank Pusat Eropah memilih untuk tidak memberi isyarat sebarang perubahan bermakna dalam pendirian dasarnya selepas mesyuarat majlis tetapnya pada Khamis.
Matawang Euro susut sebanyak 0.86% berbanding US dolar kepada paras dagangan 1.0791. Indeks US dolar yang mengukur matawang US dolar berbanding enam matawang utama pula mengukuh 0.62% kepada paras dagangan 100.526. Matawang Euro telah susut sebelum ECB mengumumkan keputusan polisinya lagi dan melanjutkan penyusutan selepas pengumuman.
Seperti yang dijangkakan ECB mengambil keputusan untuk mengekalkan pengamalan polisinya dengan kadar faedah rasmi tidak berubah. Hasil bon 10 tahun zon Euro kebanyakannya turun sebanyak 1 atau 2 mata asas.
 Mesyuarat itu merupakan peluang terakhir yang dijadualkan selama lapan minggu bagi ECB untuk bertindak balas terhadap lonjakan inflasi yang ketara dan semakin membimbangkan, apabila ia telah mencecah 7.5% pada bulan Mac. Bacaan ini adalah yang tertnggi sejak tahun 1999 lagi.
ECB menyatakan dalam mesyuaratnya bahawa mereka berhasrat untuk menamatkan pembelian bon bersih pada suku ketiga. Walau bagaimanapun, dengan memerhatikan ketidaktentuan besar bagi ekonomi zon Eropah yang dicetuskan oleh perang di Ukraine, ECB menyatakan bahawa kenaikan kadar adalah bergantung pada data pada ketika itu.
Dalam keadaan semasa ketidaktentuan yang tinggi, Majlis Pentadbiran akan mengekalkan pilihan, beransur-ansur dan fleksibiliti dalam pengendalian dasar monetari. Majlis Pentadbiran akan mengambil apa sahaja tindakan yang diperlukan untuk memenuhi mandat ECB dalam mengejar kestabilan harga dan menjaga kestabilan kewangan.”
ECB meletakkan matlamat kestabilan harga hanya dapat dikatakan dicapai apabila kadar inflasi sebanyak 2% dalam jangka sederhana.


Minyak Mentah didagang Tinggi, Sementara Pasaran Kewangan Masih ditutup Hari Ini!

Harga minyak mentah AS dicatat tinggi dalam sesi Asia pada hari Isnin di samping pasaran kewangan yang masih ditutup sempena cuti Tahun Baru.
Minyak mentah bagi penghantaran Februari di New York Merchantile Exchnage meningkat sebanyak 0.24 peratus kepada $53.90 setong.
 Dalam masa yang sama, penanda aras global iaitu Brent mentah kali terakhir dinilai pada $56.74 setong.
Pasaran juga sedang menilai sejauh mana negara OPEC dan non-OPEC akan mematuhi perjanjian untuk memotong hampir 1.8 juta tong bekalan minyak mentah sehari bermula Tahun Baru. Satu mesyuarat juga akan diadakan di Kuwait akhir bulan ini bagi menilai pematuhan perjanjian tersebut.
Ulasan Kalendar Ekonomi Bagi Minggu Terakhir Bagi Tahun 2016!


Analisis Teknikal EUR/USD – Timeframe H1 – 25/10/2018

Data PMI di zon Eropah yang dikeluarkan petang semalam mencatatkan bacaan mengecewakan sekaligus menambahkan lagi tekanan terhadap matawang EURO. Selain daripada ketidatentuan rundingan Brexit, krisis bajet Itali turut menyumbang kepada kemerosotan matawang EURO dengan ketegangan yang berlaku semakin membimbangkan para pelabur. Pergerakan harga pada chart pasangan matawang EUR/USD dilihat telah menjunam dari paras Magic Pivot semalam sehingga ke paras support MagicS3 pada indicator Moshed Magic Line.
Pada sesi pasaran Asia hari ini, harga kelihatan cuba membuat kenaikan dan mencapai paras Magic Pivot 1.1414 hari ini serta dilihat menguji paras tersebut. Jika harga gagal menembusi paras Magic Pivot, berkemungkinan harga akan menyambung semula penurunan yang dibuat semalam menuju ke paras support 1.1353 (MagicS1). Seterusnya, harga yang meneruskan lagi penurunan dilihat akan turun ke paras support lebih rendah iaitu pada 1.1316 (MagicS2). Jika harga berjaya mengekalkan momentum penurunan sehingga berjaya breakout paras 1.13000, jangkaan destinasi harga yang seterusnya adalah pada support 1.1255 (MagicS3).
Namun, jika harga berjaya membuat kenaikan semula melepasi paras Magic Pivot hari ini, dijangka harga akan naik ke paras resistance 1.1451 (MagicR1) yang berada pada zon SBR (support become resistance) yang telah harga tembusi pada dagangan semalam. Kenaikan harga seterusnya bakal menuju ke paras resistance 1.1513 (MagicR1) sebelum harga yang terus melonjak akan ke paras resistance 1.1549 (MagicR3) untuk menguji paras ketinggian harga sebelum ini.
 Pasaran masih tertumpu terhadap krisis bajet Itali dan juga Brexit yang mempengaruhi pergerakan harga pada chart pasangan matawang EUR/USD ini. Lihat paras-paras harga pada indicator Moshed Magic Line bagi menentukan paras terbaik untuk posisi dagangan harian anda.

Paras support: 1.1353, 1.1316, 1.1255.
Paras resistance: 1.1451, 1.1513, 1.1549.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/AUD Kembali Mencatatkan Kenaikan Selepas Gagal Menembusi Support 1.58100 Semalam

Antara pasangan matawang yang bergerak aktif pada dagangan hari ini adalah EUR/AUD di mana data ekonomi China pada sesi pasaran Asia memberi kesan terhadap Aussie sementara pada sesi Eropah pula, tumpuan adalah pada data ekonomi pada zon Eropah yang memandu arah pergerakan dolar Euro.
Jika diperhatikan pergerakan harga pada EUR/AUD hari ini, harga telah melonjak pada awal sesi pasaran Asia didorong oleh kelemahan pada nilai matawang dolar Australia yang terkesan oleh data perkilangan di China yang mencatatkan bacaan yang lemah.
Harga telah melonjak dari paras Magic Pivot 1.5837 sehingga ke paras resistance 1.5884 (MagicR2) pada indicator Moshed Magic Line hari ini. Pergerakan harga kemudiannya mendatar sementara pasaran menantikan data-data ekonomi pada zon Eropah pula.
Pembukaan sesi Eropah hari ini masih menunjukkan data-data ekonomi yang kurang memuaskan khususnya di Perancis dan Jerman. Namun, data ekonomi di Itali yang menyusul kemudiannya sedikit memberikan bacaan yang positif dan menyokong dagangan Euro untuk kembali mendapatkan semula momentum pengukuhan harga.
Jika harga berjaya meneruskan kenaikan ke paras lebih tinggi, jangkaan kenaikan harga akan melepasi paras resistance pada 1.5914 (MagicR3) pada indicator Moshed Magic Line sebelum menguji paras ketinggian pada 1.59600 pada dagangan sebelum ini.
 Namun jika harga kembali membuat penurunan semula, paras support pada 1.58100 semalam akan kembali diuji untuk harga cuba menembusi paras tersebut.
Jika paras support tersebut berjaya ditembusi, penurunan harga dijangka akan diteruskan menuju ke paras support 1.5772 (MagicS3). Momentum penurunan yang berjaya dikekalkan mampu mendorong harga untuk turun lebih rendah sehingga mencecah ke paras sekitar 1.57000 yang masih gagal ditembusi harga sepanjang dagangan April.
Lihat gambar chart pasangan matawang EUR/AUD di bawah untuk rujukan teknikal analisis anda. Perhatikan paras tumpuan yang digariskan pada indicator Moshed Magic Line untuk membantu anda mengawal risiko dalam dagangan harian.

Paras support: 1.5819, 1.5789, 1.5772.
Paras resistance: 1.5867, 1.5884, 1.5914.


Analisis Teknikal GBP/USD – Timeframe H1 – 29/1/2019

Setelah beberapa minggu Sterling mendominasi pergerakan harga pada chart GBP/USD, siri kenaikan harga mula menunjukkan isyarat yang lemah. Sterling gagal meneruskan pengukuhan berbanding dolar USD pada dagangan Isnin setelah pelabur mula berwaspada terhadap dagangan Sterling sementara menunggu keputusan undian Parlimen Britain minggu ini. USD pula masih dibayangi isu perang dagang antara Amerika Syarikat yang masih berlarutan di mana rundingan akan diteruskan lagi pada Selasa dan Rabu selain perhatian pelabur yang terarah kepada mesyuarat FOMC untuk penetapan kadar faedah di Amerika Syarikat. Pergerakan harga pada chart GBP/USD yang merekodkan paras tertinggi untuk tahun ini pada Jumaat lalu mula menunjukkan penurunan pada dagangan semalam dan dilihat mendatar di sekitar paras Magic Pivot pada indicator Moshed Magic Line. Paras tersebut juga merupakan paras ketinggian yang dicapai harga pada dagangan November tahun lalu.
Pada sesi pasaran Asia hari ini, harga bergerak mendatar dan menunjukkan tanda-tanda pergerakan menurun di mana harga berada di bawah paras Magic Pivot 1.3168 hari ini. Jika harga terus turun ke paras lebih rendah, paras support terdekat sekitar 1.3125 (MagicS1) bakal diuji. Harga yang berjaya melepasi paras support tersebut kemudiannya akan turun lebih rendah menguji pula paras 1.3094 (MagicS2) yang dilihat berada pada zon minor RBS (resistance become support). Jika harga masih mengekalkan penurunan, harga bakal mencecah ke paras support yang berada di 1.3051 (MagicS3).
Sebaliknya, jika harga kembali menunjukkan tanda-tanda kenaikan dan mula bergerak lebih tinggi dari paras Magic Pivot 1.3168, harga bakal meneruskan lagi siri kenaikan yang dilakukan sejak beberapa minggu lalu. Paras awal yang menjadi tumpuan pada kenaikan harga adalah pada resistance 1.3198 (MagicR1) sebelum harga cuba mengatasi paras ketinggian semasa dan menuju ke paras resistance pada 1.3242 (MagicR2). Seterusnya, harga yang masih meneruskan misi pencarian paras ketinggian terbaru pada chart GBP/USD dilihat berpotensi untuk menuju ke paras resistance pada 1.3272 (MagicR3).
 Terus pantau perkembangan Brexit minggu ini yang tertumpu pada undian Parlimen dan akan memberi kesan terhadap nilai dagangan Sterling dalam pasaran semasa. Tentukan paras support dan resistance yang terbaik pada chart GBP/USD dengan membandingkan paras harga yang telah digariskan pada indicator Moshed Magic Line sebagai rujukan anda.

Paras support: 1.3125, 1.3094, 1.3051.
Paras resistance:  1.3198, 1.3242, 1.3272.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Menjelang FOMC, Mampu Ke Emas Tembus $2,000?

Dagangan emas bercampur pada awal minggu memaparkan persembahan yang kurang memuaskan untuk pembukaan awal Mei ini semalam.
Pada mulanya emas catatkan peningkatan nilai sehingga melepasi paras $2,000, namun kecundang alami kejatuhan semula di bawah paras tersebut.
Ini adalah disebabkan pengukuhan US dolar di sesi New York susulan terbitan data tinjauan ISM sektor pembuatan di Amerika Syarikat (AS) yang baik.
Pengukuhan US dolar itu membantutkan lonjakan awal emas yang dipaparkan pada sesi sebelumnya.
Jika diperhati pada carta harga XAU/USD yang mengukur nilai emas berbanding US dolar, harga dilihat telah membuat lonjakan dari paras 1977.00 hingga melepasi paras 2000.00.
Menyentuh ketinggian sekitar 2006.00, harga kembali pamerkan terjunan semula sehingga ke paras sekitar 1980.00 di penghujung sesi New York.
Penurunan yang mendorong harga kembali berlegar semula di bawah paras halangan Moving Average 50 (MA50) pada rangka masa 1 jam di carta XAU/USD itu, memberi bayangan awal untuk harga menyambung pergerakan bearish.
Namun, sebarang kemungkinan boleh berlaku menjelang mesyuarat FOMC awal pagi Khamis nanti, dengan pasaran menjangka kenaikan kadar faedah sebanyak 25 mata asas oleh Federal Reserve (Fed).
 Jika harga emas meneruskan corak penurunan pada hari ini, berkemungkinan paras terendah terbaru bakal dicatatkan selepas harga melepasi paras minggu-minggu sebelum ini.
Penurunan lanjut harga dilihat akan menuju paras tumpuan sekitar 1950.00.
Namun jika situasi berubah menyaksikan harga melonjak semula, paras 2000.00 masih kekal menjadi tembok penting untuk ditembusi harga.
Jika berjaya tembus, barulah pelabur akan lebih optimis meletakkan sasaran kenaikan harga emas ke paras yang lebih tinggi.
Kenaikan yang berjaya mencapai zon 2030.00 seterusnya akan mensasarkan 2050.00 pula untuk diuji dan ditembusi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Top 5 Negara Mengikut Ekonomi

Siapakah penyumbang terbesar dunia? Dan bagaimanakah sumbangan mereka dikira? Bagi memahami ekonomi dunia, kita bermula dengan top 5 negara yang mendominasi ekonomi dunia.
Ekonomi negara-negara ini dikira berdasarkan gross domestic product (GDP) atau dalam Bahasa Melayu adalah keluaran dalam negara kasar (KDNK).
Top 10 negara menyumbang lebih 65% GDP kepada ekonomi dunia. Top 15 pula menambah 15% menjadi 75% dan 172 negara lain menyumbang 25% kepada ekonomi negara.
Kami senaraikan top 5 ekonomi negara terbesar di dunia mengikut nominal GDP. Senarai ini diperoleh daripada International Monetary Fund (IMF) yang diupdate setahun 2 kali.

Amerika Syarikat

Ekonomi Amerika Syarikat adalah yang terbesar di dunia sebesar dengan nominal GDP $17.41 trillion, dianggarkan merangkumi 22.4% daripada ekonomi dunia.
Mereka dilaporkan mempunyai kuasa ekonomi yang sangat maju dan kebanyakan sumber mereka adalah dari segi teknologi dan infrastruktur. Mereka juga mempunyai sumber asli yang sangat banyak.
Amerika Syarikat pernah kalah kepada negara kedua.

China

Apabila China mula mengamalkan ‘dasar ekonomi terbuka’ pada 70-an, mereka menjadi hub manufacturing and exporting terbesar dunia. Ekonomi China disumbang oleh sektor manufacturing and services dan juga sektor pertanian.
Nominal GDP China adalah sebanyak $10.35 trillion.

Jepun

Pada 2008, tanda-tanda kegawatan ekonomi Jepun telah dapat dilihat dan dengan inisiatif kerajaan dapat membendung daripada ia berlaku. Walaubagaimanapun, gempa bumi yang besar pada 2011 telah mengganggu usaha kerajaan itu.
Nominal GDP Jepun adalah sebanyak $4.77 trillion.

German

German merupakan negara ekonomi yang terbesar dan terkuat di Eropah. Seperti yang kita ketahui, ekonomi mereka disumbang oleh export mesin, kenderaan, perkakas rumah dan juga bahan kimia.
Nominal GDP German adalah sebanyak $3.82 trillion.

United Kingdom

Ekonomi United Kingdom didukung oleh sektor perkhidmatan dan pertanian. Selepas referendum jumaat lalu, ekonomi UK masih lagi dilihat dalam situasi tidak pasti dan GDP UK dijangka akan merosot sebanyak 2.2-9.5% bergantung kepada perjanjian urus niaga antara UK dengan EU.
Senarai ini sedikit sebanyak membantu kita celup kaki dalam dunia ekonomi. Akan dikupas sedikit demi sedikit untuk kefahaman semua.
Kita akan sentuh kefahaman istilah-istilah juga nanti untuk faham bagaimana sebenarnya ekonomi dunia ni.
Apabila mula faham satu demi satu, kita boleh kaitkan dengan trade kita dengan analisa teknikal serta kefahaman Depth of Market kita.
Jangan pernah mengalah dalam belajar. Teruskan perjalanan anda!


Bertambah Buruk! USD Terus Terperosok Ke Bawah

Kelemahan US dolar berlanjutan pada hari Jumaat selepas data inflasi pengeluar Amerika Syarikat menolak raja mata wang itu lebih jauh ke bawah.
Indeks harga pengeluar (PPI) merosot ketara kepada 2.7% tahun ke tahun pada bulan Mac, daripada 4.9% yang dicatatkan sebelumnya dan tersasar daripada jangkaan untuk meningkat 3%.
Hal ini sekali gus menguatkan keyakinan pasaran untuk Federal Reserve (Fed) menamatkan kitaran pengetatannya tidak lama lagi.
Ini ditambah pula dengan data inflasi pengguna tahunan AS yang turut menurun kepada 5% pada bulan lalu daripada 6% sebelumnya.
Sementara itu, jumlah tuntutan pengangguran pula meningkat sebanyak 239,000 pada minggu lalu yang merupakan paras tertinggi sejak Januari 2022.
Pada sesi Asia, indeks dolar yang mengukur kekuatan dolar greenback berbanding sekumpulan mata wang utama didagangkan pada 100.95, paras terendah 2 bulan.
 Menyusuli kemerosotan greenback, euro menokok lebih tinggi ke paras ketinggian baharu 2 bulan dengan didagangkan kukuh pada sekitar harga 1.1050 pada sesi Asia.
Dagangan pound turut mengekalkan pengukuhan di puncak tertinggi 10 bulan untuk diniagakan pada 1.2520 berbanding US dolar walaupun data terbaru menunjukkan ekonomi UK tidak berkembang pada bulan Februari.
Selain itu, dolar Aussie mendaki lebih jauh ke paras tertinggi satu bulan, dan dolar New Zealand pula paling kuat 2 bulan berbanding dolar greenback.
Dalam pada itu, dagangan dolar Kanada juga tertinggi 2 bulan, di samping mendapat sokongan daripada pengukuhan berterusan dalam harga minyak mentah.
Yen turut meningkat tetapi kenaikannya terus dibataskan oleh jangkaan bahawa Bank of Japan (BOJ) akan kekal dovish dengan dasar monetarinya yang longgar.
Penerbitan data jualan runcit dan keyakinan pengguna AS akan menjadi tumpuan seterusnya pada sesi New York sebelum penutup dagangan akhir minggu.


USD Gagal Bergerak Lebih Jauh, Fokus Pelabur Pada Data Utama!

Dagangan US dolar kembali terbatas pada hari Rabu dengan pasaran kini memberi tumpuan kepada penerbitan data-data ekonomi utama yang lain.
Terdahulu, raja mata wang itu memaparkan pengukuhan pada sesi Eropah tetapi gagal bergerak lebih tinggi apabila pasaran melangkah masuk ke sesi New York.
Sesi Asia hari ini memperlihatkan indeks dolar yang mengukur kekuatan dolar greenback didagangkan susut pada sekitar harga 104.04.
Pelabur kini dilihat lebih berwaspada menantikan penerbitan data inflasi Amerika Syarikat dan mesyuarat polisi FOMC pada minggu hadapan.
Menjadi tumpuan utama pasaran pada sesi Asia adalah data keluaran dalam negara kasar (KDNK) Australia yang berkembang pada kadar lebih perlahan daripada dijangkakan pada suku pertama 2023.
Ekonomi Australia hanya berkembang 0.2% pada suku pertama berbanding jangkaan untuk pertumbuhan sebanyak 0.3%, mereda daripada pengembangan 0.6% yang disemak semula pada suku keempat 2022.
 Dolar Aussie bagaimanapun tidak memaparkan pergerakan ketara sebagai reaksi awal kepada data tersebut, dengan masih didagangkan lebih tinggi selepas bank pusat Australia menaikkan kadar faedah pada hari Selasa.
Sementara itu, mata wang euro sedikit meningkat selepas susut rendah pada sesi Eropah sebelum ini, terkesan oleh data jualan runcit Zon Eropah dan pesanan kilang Jerman yang di bawah jangkaan.
Mata wang pound pula turut mempamerkan pergerakan harga yang sama dengan berlegar pada sekitar harga 1.2428 berbanding greenback pada sesi Asia.
Selain itu, dolar Kanada terus didagangkan lebih kukuh menjelang keputusan mesyuarat polisi Bank of Canada (BOC) pada sesi New York akan datang.
Walaupun BOC dijangka akan mengekalkan kadar faedah tidak berubah, tetapi pelabur tetap berwaspada terhadap sebarang langkah yang mungkin dilaksanakan bank pusat itu.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Ulasan News Besar Data Pekerjaan UK dan Sebab Kejatuhan GBP

Kadar gaji di Britain meningkat kurang daripada peningkatan inflasi walaupun kadar pengangguran jatuh ke paras terendah sejak tahun 1975.
Gaji dalam tempoh 3 bulan sehingga Februari hanya meningkat 2.80% tidak berubah daripada bacaan sebelum ini. Namun, bacaan terkini kurang daripada jangkaan pasaran 3.00%.
Reaksi awal kepada pasaran forex adalah kejatuhan matawang GBP selepas data ini dikeluarkan. Data secara keseluruhan agak bercampur-campur, tetapi tumpuan adalah kepada data pendapatan yang meleset daripada jangkaan. Disebabkan itu, matawang GBP jatuh pada pukul 4.30 petang tadi.
 Kenapa data gaji menyebabkan GBP jatuh? Petunjuk gaji pekerja adalah indikator penting bagi melihat tren inflasi di sesebuah negara. Jika gaji kurang meningkat, kita boleh katakan kesannya kepada kenaikan inflasi juga rendah dan mengurangkan potensi kenaikan kadar faedah.
Dalam masa yang sama kadar pengangguran jatuh ke paras terendah 4.20% yang merupakan paras terendah sejak tahun 1975.
Matawang GBP boleh dikatakan matawang terkuat pada Selasa sehingga pembukaan sesi London. Setakat ini pada pukul 4.54 petang, pair-pair GBP dilihat tertekan dengan GBP/USD, GBP/JPY masing-masing telah jatuh sebanyak 40 pip dan 48 pip.
Pasaran menjangka Bank of England (BoE) akan menaikkan kadar faedah pada Mei. Ini adalah satu sebab yang banyak menyokong kenaikan matawang GBP sejak beberapa minggu yang lalu.  Namun, dengan data pendapatan yang kurang memberangsangkan mengurangkan sedikit potensi untuk bank pusat menaikkan kadar faedahnya pada bulan Mei.